Bank əməkdaşları arasında şahmat turniri keçirilir\nAzərbaycan Banklar Assosiasiyasının (ABA) və Azərbaycan Şahmat Federasiyasının təşəbbüsü ilə ümummilli lider Heydər Əliyevin anadan olmasının 99-cı ildönümünə həsr olunan banklararası şahmat üzrə şəxsi və komanda turnirinə start verilib ...\nİdman 2022-05-11 16:40:00\nKişi cüdoçularımızdan ibarət millimiz qazandığı qızıl medalların sayına görə dünyada liderlik edir\nCüdo üzrə millimiz 2022-ci ildə kişilər arasında qazandığı qızıl medalların sayına görə dünyada liderlik edir. Azərbaycan Cüdo Federasiyasından AZƏRTAC-a bildiriblər ki, müxtəlif yaş kateqoriyalarında kişilərdən ibarət yığmamız bu ilin əvvəlindən bu günədək avrokuboklarda və digər ...\nİdman 2022-05-11 16:11:00\nBakıda hakimlər üçün taekvondo üzrə beynəlxalq seminara start verilib\nBu gün Bakıda hakimlər üçün taekvondo üzrə beynəlxalq seminara start verilib. Azərbaycan Taekvondo Federasiyasının (ATF) mətbuat xidmətindən AZƏRTAC-a bildiriblər ki, mayın 14-dək davam edəcək seminara dünyanın müxtəlif ölkələrindən 120-dən ...\nİdman 2022-05-11 15:42:00\nBakı Şəhər Gənclər və İdman Baş İdarəsi (BŞGİBİ) tərəfindən Hövsan Olimpiya İdman Kompleksində üzgüçülük üzrə Bakı şəhər çempionatı keçirilib. BŞGİBİ-dən AZƏRTAC-a bildiriblər ki, çempionatda 101 nəfər idmançı iştirak edib. Nəticələrə görə 50 metr ...\nİdman 2022-05-11 15:26:00\nAvropa Karate Federasiyasının (EKF) İcraiyyə Komitəsinin onlayn formatda növbəti görüşü keçirilib. Azərbaycan Milli Karate Federasiyasının (AMKF) mətbuat xidmətindən AZƏRTAC-a bildiriblər ki, AMKF-nin prezidenti olan EKF-in İcraiyyə Komitəsinin üzvü Yaşar Bəşirov da yığıncaqda ...\nAzərbaycan Qol Güləşi Federasiyasının idmançıları Rumıniyanın paytaxtı Buxarestdə keçirilən XXXI Avropa çempionatında yüksək nəticələr əldə ediblər. Azərbaycan Qol Güləşi Federasiyasının mətbuat xidmətindən AZƏRTAC-a bildiriblər ki, yığma komandamızın üzvləri ...\nAzərbaycan Milli Karate Federasiyasının (AMKF) təlim-məşq bazasında qadın karateçilər üçün beynəlxalq məşq düşərgəsi təşkil edilib. AMKF-nin mətbuat xidmətindən AZƏRTAC-a bildiriblər ki, qadınların baş məşqçisi Denis Morozovun təşəbbüsü ilə federasiyanın təşkil etdiyi düşərgədə milli komandamızın ...\nBakıda stend atıcılığı üzrə ölkə kuboku yarışı keçiriləcək. Azərbaycan Atıcılıq Federasiyasından AZƏRTAC-a bildiriblər ki, yarış mayın 12-15-də Bakı Atıcılıq Mərkəzində baş tutacaq. Yarışlar stend atıcılığının ...\nİdman 2022-05-11 13:26:00\nAzərbaycan kikboksinqçiləri açıq Türkiyə çempionatında iştirak edəcəklər\nMayın 12-15-də İstanbulda VII beynəlxalq Türkiyə açıq çempionatı keçiriləcək. Azərbaycan Kikboksinq Federasiyasının (AKF) mətbuat xidmətindən AZƏRTAC-a bildiriblər ki, bu ildən WAKO tərəfindən dünya kuboku sayılan bu yarışda kikboksinqin 6 versiyası ...\nİdman 2022-05-11 13:23:00\n“Neftçi” futzal klubu üçüncü dəfə Yüksək Liqada bürünc medal qazanıb\nCari mövsümü üçüncü pillədə başa vuran və bürünc medal qazanan “Neftçi” futzal klubu Yüksək Liqada bunadək sonuncu mükafatını 2016-2017-ci il mövsümündə qazanıb. Həmin il “Araz-Naxçıvan”ın liderliyinə mane ola bilməyən klub gümüş medala sahib olub ...\nİdman 2022-05-11 13:07:00\nNizami rayonu “Şahin” hərbi-idman oyununun qalibi olub\n“Şahin” hərbi-idman oyununun final mərhələsi keçirilib. AZƏRTAC Gənclər və İdman Nazirliyinin saytına istinadla xəbər verir ki, Hərbi Qənimətlər Parkının yanında hazırlanmış xüsusi zonada təşkil edilən final oyunu təntənəli ...\nİdman 2022-05-11 12:11:00\nAzərbaycan Taekvondo Federasiyası (ATF) və Bakı şəhər Gənclər və İdman Baş İdarəsinin (BŞGİBİ) birgə təşkilatçılığı ilə ümummilli lider Heydər Əliyevin anadan olmasının 99-cu ildönümünə həsr olunmuş açıq paytaxt birinciliyi keçirilib. Federasiyadan ...\nİdman 2022-05-11 11:56:00\n“Qəbələ” klubu Azərbaycanı UEFA Gənclər Liqasında təmsil edəcək\nAFFA-nın təşkil etdiyi futbol üzrə Gənclər Liqasının 2021-2022-ci il mövsümünün qalibi məlum olub. AZƏRTAC AFFA-nın saytına istinadla xəbər verir ki, təxirə salınmış oyunda “Qarabağ”ı 6:0 hesabı ilə məğlub edən “Qəbələ” mövsümün başa çatmasına bir tur qalmış çempionluğunu ...\nİdman 2022-05-11 11:27:00\nFIFA prezidenti Canni İnfantino “Qarabağ” futbol Klubunu Azərbaycan Premyer Liqasının 2021/2022-ci il mövsümünün qalibi olması münasibətilə təbrik edib. AZƏRTAC xəbər verir ki, bununla əlaqədar ali futbol qurumunun rəhbəri AFFA-nın prezidenti Rövnəq Abdullayevə məktub ünvanlayıb. Məktubda ...\nİdman 2022-05-11 11:14:00\n“Sakramento Kinqz” basketbol klubunun yeni baş məşqçisi müəyyənləşib\nMilli Basketbol Assosiasiyasında (MBA) mübarizə aparan “Sakramento Kinqz”in yeni baş məşqçisi müəyyənləşib. AZƏRTAC xəbər verir ki, Kaliforniya klubundan ayrılan Elvin Centrini Mayk Braun əvəzləyəcək ...\nİdman 2022-05-11 11:04:00\nAzərbaycan Milli Olimpiya Komitəsinin (MOK) vitse-prezidenti, “Kamerun–2025” İslam Həmrəyliyi Oyunlarının təftiş komissiyasının prezidenti Çingiz Hüseynzadə Kameruna səfər edib. MOK-un mətbuat xidmətindən AZƏRTAC-a bildiriblər ki, Ç.Hüseynzadənin rəhbərlik ...\nİdman 2022-05-11 10:59:00\nBu gün Avstriyanın paytaxtı Vyanada UEFA-nın 46-cı konqresi keçiriləcək. AZƏRTAC xəbər verir ki, Bakı vaxtı ilə saat 12:00-da başlayacaq konqresdə AFFA-nın baş katibi Sərxan Hacıyev və baş katibin müavini Kamran Vəliyev iştirak edəcəklər ...\nİdman 2022-05-11 10:35:00\nİspaniya La Liqasının XXXVI turu çərçivəsində “Barselona” öz meydanında “Selta Viqo”nu qəbul edib. AZƏRTAC xəbər verir ki, matçın 65-ci dəqiqəsində “Barselona”lı 23 yaşlı müdafiəçi Ronald Arauxo komanda yoldaşı ...\nİdman 2022-05-11 07:29:00\nTürkiyənin Antalya şəhərində yeniyetmə (U-17) güləşçilər arasında “Victory cup” turniri davam edir. AZƏRTAC xəbər verir ki, ənənəvi yarışda Türkiyə, Azərbaycan, Qazaxıstan, Gürcüstan, İran və Fransadan ümumilikdə 344 idmançı iştirak edir ...\n“Mançester Siti” klubu Erlinq Haalandı heyətinə qatıb\nİngiltərənin “Mançester Siti” klubu Almaniyanın “Borussiya Dortmund” komandasının futbolçusu Erlinq Haalandı heyətinə qatıb. AZƏRTAC “şəhərlilər”in rəsmi saytına istinadla xəbər verir ki, 21 yaşlı norveçli hücumçu bu il iyulun 1-dən yeni komandasına qoşulacaq ...\nİdman 2022-05-10 19:56:00


“YAŞAT” Fondunun birillik fəaliyyəti xalqımızın xeyirxahlıq, fədakarlıq və humanizm prinsiplərinə sadiqliyinin təsdiqidir\n07 Dekabr 2021 16:24\nŞəhid ailələrinin və hərbi əməliyyatlar nəticəsində əlilliyi müəyyən olunmuş şəxslərin sosial müdafiəsi sahəsində dövlət tərəfindən həyata keçirilən tədbirlərə əlavə dəstək verilməsi istiqamətində vətəndaş cəmiyyəti təşəbbüslərinin reallaşdırılması üçün müvafiq platformanın yaradılması, bu sahədə şəffaflığın, hesabatlılığın və ictimai nəzarətin təmin edilməsi məqsədilə dövlət başçısı İlham Əliyevin 8 dekabr 2020-ci il tarixli Fərmanı ilə Azərbaycan Respublikasının ərazi bütövlüyünün müdafiəsi ilə əlaqədar yaralananların və şəhid ailələrinin təminatına dəstək fondunun (“YAŞAT” Fondu) yaradılması da ölkə ictimaiyyəti tərəfindən böyük rəğbətlə qarşılandı. Artıq Fondun fəaliyyətinin bir ili tamam olur.\nBəzi mühüm məqamlara diqqət yetirək. Ötən ilin 8 noyabr tarixində Qarabağın tacı, Azərbaycanın döyünən ürəyi olan Şuşamızın işğaldan azad edilməsi müjdəsini dövlət başçısı, Müzəffər Ali Baş Komandan İlham Əliyev hansı məkandan xalqımıza çatdırdı? Təbii ki, Şəhidlər xiyabanından. Bu, müharibənin qəhrəmanı olan şəhidlərimizin ruhuna böyük hörmət idi. 44 günlük müharibə Azərbaycanın hərbi-siyasi Qələbəsi ilə başa çatdıqdan sonra dövlət başçısı İlham Əliyevin və birinci xanım Mehriban Əliyevanın ilk görüşünə gəldikləri kimlər oldu? 1 saylı Kliniki Tibbi Mərkəzdə müalicə olunan hərbçilər. Bu görüşdə Müzəffər Ali Baş Komandan “Azərbaycan sizin sayənizdə yeni bir dövrə qədəm qoyacaq” söyləyərək bildirmişdir ki, ona görə bu gün, müharibə başa çatandan dərhal sonra sizə öz hörmətimi ifadə etmək üçün gəlmişəm: “Sizin valideynlərinizə öz təşəkkürümü bildirim ki, dövlət üçün belə qəhrəman övladlar yetişdiriblər. Gəlmişəm ki, sizə şəxsən öz təşəkkürümü bildirim, sizi təbrik edim. Mənim birinci təbrik etdiyim insanlar sizsiniz və sizin simanızda bizim bütün qəhrəman döyüşçülərimizdir. Gəlmişəm deyim ki, mən hər zaman sizinlə bir yerdə olacağam. Mənə arxalana bilərsiniz. Bizim qəhrəman döyüşçülərimiz gələcək həyatda da daim mənim nəzarətim altında olacaqlar.” Möhtərəm Prezidentimiz dəfələrlə bu məqamı qeyd etmişdir ki, bu Qələbəni qazanan bizim texniki vasitələr yox, əsgər və zabitlərimizdir. Onlar torpağımızı düşməndən qarış-qarış azad edə-edə bu Qələbəni, bu Zəfəri xalqımıza nəsib etdilər. Ona görə bu Qələbənin birinci qəhrəmanı Azərbaycan əsgəridir, Azərbaycan zabitidir və hər kəs bunu bilməlidir.\nVətən müharibəsi dövründə xarici mətbuata çoxsaylı müsahibələrinin birində ölkə Prezidenti İlham Əliyevin “Müharibə hələ davam edir. Cənab Prezident, Sizə ən çox təsir edən, kədərləndirən, ən çox sevindirən nələr oldu” sualına cavabını da yada salmaq istərdik. “Ən çox kədərləndirən bizim itkilərimizdir” söyləyən dövlət başçısı bildirmişdir ki, gənc əsgərlərimiz fədakarlıq, rəşadət göstərərək doğma torpaqları uğrunda şəhid olurlar. Bu, xalqımız üçün, onların yaxınları, valideynləri üçün böyük faciədir. Ona görə də hər bir azərbaycanlının həlak olması mənim üçün ən böyük üzüntüdür, istər mülki vətəndaş olsun, istər hərbçi olsun, fərq etməz, onların hamısı bizim soydaşlarımızdır, bizim övladlarımızdır, qardaşlarımızdır: “Ən çox sevindirən isə Azərbaycan xalqının iradəsidir. Çünki mərmi altında yaşayan insan yerindən tərpənmir. Tərtəri Ermənistan Stalinqrada çevirir, ikinci Ağdama, Füzuliyə çevirmək istəyir… İnsanlar yaşayır. Yəni, bu erməni faşizmidir. Bir də ki, qorxutmaq istəyir. Bir də ki, fikri gedir 1990-cı illərə ki, onlar bizə hücum edirdilər, bizim ordumuz onların qabağında dura bilmirdi və bizim vətəndaşlar o bölgələri tərk edirdilər, qaçqın və məcburi köçkünə çevrilirdilər. O fikirlə yaşayırlar. Amma bilməlidirlər ki, indiki Azərbaycan o Azərbaycan deyil. İndiki Azərbaycan güclü dövlətdir və özünü qoruya bilən bir dövlətdir. Bizim insanlarımız mərmi altında yaşayır, oranı tərk etmir, evləri yanır, malları batır, amma deyirlər ki, təki “Vətən sağ olsun!” Bax, məni ən çox sevindirən budur. Eyni zamanda, bununla bərabər, bizim bayrağımızı işğaldan azad edilmiş torpaqlarda görməyimdir. Məni ən çox sevindirən, bax, bunlardır.”\nŞəhid ailələrinə, hərbçilərimizə diqqət və qayğı daim dövlət siyasətinin əsasını təşkil edir. Onların sosial problemlərinin həlli hər zaman dövlətin diqqət mərkəzindədir. Prezident İlham Əliyevin Qələbənin əbədiləşdirilməsinə xidmət edən addımlarına diqqət yetirək. Vətən müharibəsində Qələbə münasibətilə “Zəfər” və “Qarabağ” ordenləri, həmçinin 15 yeni medal təsis olunub. Həmin orden və medalların təsis olunması Qələbənin əbədiləşdirilməsinin və müharibə iştirakçılarına göstərilən diqqətin təzahürüdür. Vətən müharibəsində iştirak etmiş, aparılan döyüş əməliyyatlarının uğurla nəticələnməsinə töhfə vermis Azərbaycan Silahlı Qüvvələrinin hərbi qulluqçuları və mülki işçiləri, habelə müvafiq qurumların ön cəbhədə fədakarlıq göstərmiş əməkdaşları və mülki işçiləri orden və medallarla təltif edilib və bu proses hazırda da davam edir.\nPrezident İlham Əliyevin tarixi Qələbəmizdən sonra imzaladığı Fərman və Sərəncamların say tərkibinə və mahiyyətinə diqqət yetirəndə bir daha aydın olur ki, atılan addımlarda əsas məqsədlərdən biri şəhidlərimizin, döyüşçülərimizin vətənpərvərliyini unutmamaq, onların göstərdikləri şücaətdən qürurlanmaq, keçdiyi həyat yolunu hər bir gəncin özü üçün vətənpərvərlik məktəbi kimi dəyərləndirməsinə nail olmaqdır. “Biz bu müharibəni şəhidlərimizin canı-qanı bahasına, hərbçilərimizin rəşadəti hesabına, dövlətimizin siyasəti hesabına qazanmışıq” söyləyən dövlətimizin başçısı İlham Əliyev bildirir ki, biz bir daha gücümüzü göstərdik, xalqımızın birliyini göstərdik. Göstərdik ki, heç bir qüvvə bizim qabağımızda dura bilməz, heç bir qüvvə bizi haqq yolumuzdan döndərə bilməz.\nƏvvəldə də qeyd etdiyimiz kimi, dövlət başçısı İlham Əliyevin 8 dekabr 2020-ci il tarixli Fərmanı ilə Azərbaycanın ərazi bütövlüyünün müdafiəsi ilə əlaqədar yaralananların və şəhid ailələrinin təminatına dəstək fondu (“YAŞAT” Fondu) yaradılıb. Dövlət hər bir vətəndaşının yanındadır. Xüsusilə torpaqlarımızın işğaldan azad edilməsi, ərazi bütövlüyümüzün bərpası yolunda canından keçən şəhidlərimizin ailələrinə diqqət və qayğı dövlət siyasətinin əsasında dayanır. Dövlətlə yanaşı, hər bir Azərbaycan vətəndaşı, dövlət və özəl qurumlar bu kateqoriyadan olan insanlara, qazilərimizə diqqət və qayğı ilə yanaşmağa, onlara dəstək olmağa borcludurlar. Xalqımızın 44 günlük İkinci Qarabağ müharibəsində nümayiş etdirdiyi birliyi istər şəhid ailələrinə, qazilərimizə diqqət və qayğıda, istərsə də soydaşlarımızın Böyük Qayıdışını təmin etmək üçün işğaldan azad edilmiş ərazilərimizin bərpa və quruculuq işlərində görürük. Azərbaycan xalqı əsrlər boyu xeyirxahlıq, fədakarlıq, könüllü və təmənnasız kömək ənənələrini yaşatmışdır. Könüllülük insanları vahid niyyət ətrafında birləşdirən, vətəndaş, cəmiyyət və dövlətin birgə fəaliyyətinin ən uğurlu formatıdır. Könüllülük həm də vətənpərvərlik məktəbi, öz xalqına, dövlətinə, milli-mənəvi dəyərlərə bağlılıq və xidmət örnəyidir. “YAŞAT” Fondunun yaradılmasında da məqsəd qeyd etdiyimiz kimi, şəhid ailələrinin və hərbi əməliyyatlar nəticəsində əlilliyi müəyyən olunmuş şəxslərin sosial müdafiəsi sahəsində dövlət tərəfindən həyata keçirilən tədbirlərə əlavə dəstək verilməsi istiqamətində vətəndaş cəmiyyəti təşəbbüslərinin reallaşdırılması üçün müvafiq platformanın yaradılması, bu sahədə şəffaflığın, hesabatlılığın və ictimai nəzarətin təmin edilməsidir. Şəhidlərimizin xatirəsi bizim üçün hər zaman əzizdir, onların həyat yolu vətənpərvərlik məktəbidir. Ulu öndər Heydər Əliyevin “Gənclərimizi necə tərbiyə edəcəyiksə, böyüdəcəyiksə, ölkəmizin, dövlətimizin gələcəyi bundan asılı olacaqdır” tezisi bütün dövrlərdə öz aktuallığını qoruyur. Belə fədakarlıq, şücaət göstərib Azərbaycanın ərazi bütövlüyünün müdafiəsi ilə əlaqədar yaralananlara və şəhidlərimizin ailələrinə təmənnasız dəstək göstərmək hər birimizin borcudur.\n“YAŞAT” Fondunun yaradılmasından ötən bir ildə görülən tədbirlərə və əldə edilən nəticələrə statistik rəqəmlər əsasında diqqət yetirməklə bir daha birliyimizin, həmrəyliyimizin, xalqımızın xeyirxahlıq və könüllülük prinsipinə sadiqliyinin şahidi olarıq. 2 dekabr 2021-ci il tarixinədək Fondun hesabına 64 773 763.77 AZN vəsait mədaxil olub. Ölkə ərazisində 2 916 şəhidin ailə üzvləri, habelə 4 946 yaralı olmaqla ümumilikdə 16 348 şəxslə görüşərək ehtiyacları qeydə alınıb və 10 781 şəxsin 15 644 müraciəti icra olunub. Məişət şəraitinin yaxşılaşdırılması üzrə ümumilikdə 8 403 müraciət təmin edilib. 27 sentyabr 2020-ci il tarixindən sonra dünyaya gələn 102 şəhid övladı ilə bağlı Fond tərəfindən həyata keçirilən “Onlar bizə əmanət” layihəsi çərçivəsində yeni doğulmuş şəhid övladlarının zəruri xərclərinin qarşılanması məqsədi ilə 1000 manat məbləğində maddi yardım edilib və şəhid övladlarının adına 5000 manat məbləğində depozit hesabı açılıb. Təhsil, peşə hazırlığı və yaradıcı potensialın inkişafı xərcləri istiqaməti üzrə şəhid ailə üzvlərinin 137 və yaralıların 20 müraciəti olmaqla ümumilikdə 157 müraciət təmin edilib. Fondun təşəbbüsü ilə təhsil haqqının qarşılanması üzrə təhsil müəssisələri tərəfindən 222 822 manat vəsait qarşılanıb. 2 dekabr 2021-ci il tarixinədək Dövlət Agentliyinin “YAŞAT” Fondu ilə iş şöbəsi ilə Heydər Əliyev adına Müasir Təhsil Kompleksi, Türk Dünyası Bakı Atatürk Liseyi, XXI Əsr Beynəlxalq Təhsil və İnnovasiya Mərkəzi, Hədəf liseyi, Kaspi Tədris Mərkəzi, Evrika Liseyi, Dünya məktəbi və “Dərs evi” tədris mərkəzi arasında şəhidlərin övladlarına ödənişsiz təhsil alması məqsədilə niyyət protokolu imzalanıb. 2021-2022-ci tədris ili üzrə rəsmi olaraq akkreditasiya olunmuş ali təhsil müəssisələrinə qəbul olmuş şəhid ailələrinin üzvlərinə və Azərbaycanın ərazi bütövlüyünün müdafiəsi ilə əlaqədar əlilliyi müəyyən olunmuş hərbi qulluqçulara “YAŞAT” Fondu tərəfindən birdəfəlik pul mükafatı - 2000 manat təsis edilib.\nMüalicə və psixoloji dəstək xərclərinin ödənilməsi istiqaməti üzrə şəhid ailə üzvlərinin 2 988 və yaralıların 2 473 müraciəti olmaqla ümumilikdə 5 461 müraciət təmin edilib. Ümumilikdə 150 ağır yaralı müalicə edilməsi məqsədi ilə Türkiyəyə göndərilib, onlardan 117-si ölkəyə geri qayıdıb. Hazırda 33 ağır yaralının müalicəsi Türkiyədə davam edir. “YAŞAT” Fondunun dəstəyi ilə ölkəmizə gətirilən türkiyəli həkimlər tərəfindən 150-dən çox yaralı müayinə edilib. Ciddi fiziki travma alan yaralıların fiziki bərpa prosesini daha da sürətləndimək üçün “YAŞAT” Fondu tərəfindən xaricdən sifariş edilən “RGO” ortopedik cihazları ölkəmizə gətirilib.\nTəbii ki, qeyd etdiklərimiz görülən işlərin yalnız az bir hissəsidir. Bu rəqəmlər “YAŞAT” Fondunun fəaliyyətinə işıq salmaqla yanaşı, vətəndaşlarımızın təmənnasız, könüllü dəstəyinin, şəhid ailələrinə, qazilərmizə diqqət və qayğılarının aydın mənzərəsini yaradır. Xalqımızın 30 illik torpaq həsrətinə son qoyub, milli qürurumuzu, kimliyimizi özümüzə qaytaran, işğaldan azad edilən ərazilərimizdə üçrəngli bayrağımızın dalğalanmasını, torpaqlarımızın öz sahibinə qayıtmasını təmin edən, öz qanları, canları ilə tarix yazan şəhidlərimizin ailələrini, qazilərimizi yaşatmaq üçün “YAŞAT” Fonduna dəstək olaq. Belə təşəbbüslər bizi daha da birləşdirir, həmrəy edir.


Reklamların təqib edilməsi və qiymətləndirilməsi\nQavrayışlara ən çox təsir edən nüfuz amillərindən biri olan media, qiymətləndirmə ehtiyacının da ən yüksək olduğu sahələrdən biridir.\n“Nüfuzunuza hakim olmağın ilk addımı onu ölçməkdir. Ölçmədiyiniz şeyi idarə edə bilməzsiniz.” deyən Ron Alsopun fikrini bir qədər də ciddi ifadə edən “British Telecom”un məşhur rəhbəri Sör Yan Velləns,\n“Ölçmürsənsə, etmə!” fikrilə ölçmənin çox mühüm olduğunu və böyük təsir qüvvəsinə malik olduğunu vurğulayır. Təhlil edilməyən və qiymətləndirilməyən hər iş, zaman, pul və əmək itkisilə yanaşı, nüfuz itkisinə də səbəb olacaq böyük təhlükələr yaradır.\nTəşkilatların mediada hansı mərtəbədə olduqlarını görmələri üçün medianın təqib edilməsi çox mühüm ehtiyac olduğu kimi, mediada hansı qavrayışı yaratdıqlarını qiymətləndirmək də media strategiyasının əmələ gəlməsində və təkmilləşdirilməsində əsas məqamdır.\nMTM, təşkilatların inzibati strategiyalarında mühüm mövqeyə və təsir qüvvəsinə malik olan medianın təhlillərini bu böyük məsuliyyət çərçivəsində hazırlayır.\nMedianın təhlilləri, ictimaiyyətlə əlaqələr sahəsindəki fəaliyyətlərinizə dəstək verir.\nTəşkilatın və rəqiblərinin, medianın köməyilə qavrayışları necə və nə qədər idarə etdiyini, hansı istiqamətə doğru getdiyini göstərən medianın təhlilləri, həm də medianın strategiyalarına mənbə təşkil edən mühüm işarələr verir.\nŞirkətinizmediada öz əksini necə tapır?\nBu məlumatlar nəzərdə tutduğunuz kütləyə necə təsir edir?\nRəqibləriniz mediadakı məlumatlarla hansı qavrayışı yaradırlar?\nTəşkilatınız hansı əlaqə vasitələrində daha çox maraqla qarşılanır, hansı yayımlarda təsiriniz daha aşağıdır?\nMətbuat nümayəndələri təşkilatınıza və ya rəqiblərinizə nə qədər maraq göstərirlər?\nMedianın təhlil hesabatlarının əsas istifadə sahələri;\nİctimaiyyətlə əlaqələr sahəsindəki uğurlu fəaliyyətlərin qiymətləndirilməsi\nMəlumat mübadiləsi strategiyalarının təkmilləşdirilməsi\nTəşkilatın nüfuzunun qiymətləndirilməsi\nRəqib strategiyaların təqib edilməsi\nSektordakı inkişafın təqib edilməsi və sektorda gələcəklə bağlı tədbirlər görmək\nTəşkilatın arxiv sənədləri\nMedianı təhlil etmək güclü mütəxəssislər tələb edir…\nMedianı şərh etmək və nəticələri əlaqələndirərək doğru təhlil hesabatları hazırlamaq, yalnız güclü mütəxəssis heyətilə mümkündür.\nMTM-in təhlil heyətinin 84%-i universitetlərin əlaqələr fakültəsindən məzun olub təşkilatda xüsusi təhsil proqramından keçirilmişdir. MTM analitikinin universitetdə tədris olunan əsas biliklərinə, medianı oxuma, şərh etmək və qiymətləndirmə məlumatları əlavə edilərək analitik yönləri təkmilləşdirilmişdir.\nQiymətləndirmə yüksək təhsil və texnologiya tələb edir…\nƏvvəllər səhifə ölçüləri və reklama uyğun qiymətləndirmədən ibarət olan mətbuat təhlilləri dövrümüzdə tamamilə dəyişmiş, təhlillərə bir-birilə əlaqəli olan yüzlərlə meyar əlavə edilmişdır. Gündən-günə daha mürəkkəb işlər ortaya qoyan təhlillər, bu sahədə mütəxəssis heyətilə yanaşı, yüksək təhsil və xüsusi proqram təminatı tələb edir.\nMTM, apardığı təhlil hesabatlarını, bütün fəaliyyətlərini yaratdığı xüsusi avtomatlaşdırma şəraitində həyata keçirir. Medianın təqib edilmə nəticələrilə birbaşa əlaqə yaratmağı və əlaqələndirməyi təmin edən xüsusi proqram təminatı, təqib edilmə nəticələrilə təhlil hesabatları arasında da dil bütövlüyü yaradır.\nMTM-in proqram təminatı heyəti tərəfindən təkmilləşdirilən avtomatlaşdırma, yeni yaranan ehtiyaclara asanlıqla cavab verməsi səbəbilə təşkilata böyük üstünlük gətirir, müştərilərin ehtiyacları üçün düşünülən həll yolları razılığın artmasında mühüm amilə çevrilir.\nHər təşkilatın ehtiyacına görə hazırlanan təhlil paketləri…\nMedianın təhlillərini müəyyən piramida formasına salan MTM, təhlili alan təşkilatın ehtiyacına uyğun sayla bağlı məlumatlardan məzmun və ismarış təhlillərinə qədər yüksək məhsul profili əmələ gətirmişdir\nStandart medianın təhlilləri\nMedianın təfsilatlı təhlilləri\nAktiv fəaliyyət təhlilləri\nSponsorluq fəaliyyəti baxımından əlavə üstünlüklərin təhlili\nTəşkilatın nüfuz qavrayışının təhlili\nTəşkilatların mediadakı məlumatların qiymətləndirilmə cədvəli olan standart medianın təhlil hesabatlarında, əsas təhlil nəticələri təqdim olunur. Standart medianın təhlillərində, şirkətin və ya rəqiblərinin hansı əlaqə vasitələrində nə qədər və necə təsir yaratdıqları, mətbuatda çıxan xəbərlərlə nəzərdə tutulan kütlə ilə nə dərəcədə əlaqə qurduqları, mediadakı məlumatların əvvəlki dövrlərə nisbətən şirkətdə hansı dəyişikliklərin baş verdiyi, icmalçıların şirkəti necə qiymətləndirdiyi və bir çox başqa məlumat statistik məlumatlarla birgə təqdim olunur.\nStandart medianın təhlillərində, mediadakı məlumatlar həm keyfiyyət, həm də kəmiyyət baxımından ayrı-ayrı təhlil edilir. Bir çox əsas detalın birgə qiymətləndirilməsi üsulu ilə hazırlanan təhlil, yalnız bir meyarda cəmlənən hesabatlardakı nöqsanları aradan qaldırır və təşkilatlar üçün düzgün qiymətləndirmə imkanı yaradır.\nStandart medianın təhlilləri, təşkilatların əlaqə fəaliyyətlərinin mediada nə qədər uğur qazanması ilə bağlı obyektiv məlumatlar verdiyi kimi, nəzarətsiz yayımlanan xəbərlərin şirkətə necə və nə qədər təsir etdiyini də göstərir. Asan oxunan statistik məlumatlardan ibarət təhlil hesabatları, həm bu sahənin mütəxəssislərinin strategiyalarını müəyyən etmədə mənbə yaradır, həm də məlumatların təhlilini qiymətləndirərək yeni üsullar yaratmaqda mühüm rol oynayır.\nTəfsilatlı təhlillərdə, mediada firmanın və ya rəqiblərinin məlumatları qiymətləndirilir, xəbərlərdəki ismarışlar da təhlil edilir. Bu hesabatlar firmaların nüfuzu ilə bağlı müəyyən fikir də yaradır.\nTəfsilatlı təhlil hesabatları, firmaların təşkilatla bağlı əlaqələrini və ya ictimaiyyətlə əlaqələr sahəsində aktivliyini idara edən, bu fəaliyyətlərə istiqamət verən və ya bu sahədə strategiyalar irəli sürən təşkilatın daxilində və ya xaricində bütün qərar qəbul edənlər üçün mühüm mənbədir.\nMedianın təfsilatlı təhlilləri, məlumatların keyfiyyətinə olduğu kimi kəmiyyətə də diqqət edən təşkilatlar üçün müəyyən bələdçidir. MTM-in media sahəsində mütəxəssis analitikləri tərəfindən hazırlanan təhlillərdə şirkətin xəbərdə necə əks olunduğu, şirkət adının xəbərdə istifadəsi və tərzi, istifadə olunan vizual material, xəbərin hansı səhifədə qeyd edildiyi və istifadə edildiyi sahə, xəbərdə şirkətin nə dərəcədə diqqəti cəlb etməsi və nəzərdə tutulan kütlədə hansı təəssüratı yaratması kimi müxtəlif meyarlar çərçivəsində hər xəbər dərindən təhlil edilir.\nBu qiymətləndirmələr nəticəsində ortaya çıxan hesabatda aşağıdakı nəticələri əldə etmək mümkündür;\nMediadaşirkətdən çox bəhs olunması, bu sahədə yüksək səviyyədə məlumat mübadiləsinin aparılması demək deyildir. Uğurun əsas göstəricisi, şirkətin nəzərdə tutulan kütləyə uyğun yayımlarda nə dərəcədə nəzarətli və təsiredici olması sualının cavabındadır.\nŞirkətin birbaşa nəzərdə tutulan kütləsinə çatan əlaqə vasitəsində, mühüm xəbər və ya şərhlə qeyd edilməsi, qısaca bəhs olunan və nəzərdə tutduğu qrupa uyğun olmayan yayımlarda qeyd olunan yüzlərlə xəbərdən daha təsirli nəticələr yaradır. Qiymətləndirmə yalnız sayla bağlı məlumatlarla deyil, eyni zamanda digər əsas meyarlar da nəzərə alınmaqla aparılmalıdır.\nYüksək fikir sahiblərinin şirkəti necə qiymətləndirməsi şirkət nüfuzunun mühüm göstəricilərindən biridir. Şirkətin kimlər tərəfindən və necə qiymətləndirildiyi, həmçinin qiymətləndirənlərin nəzərdə tutulan kütləyə olan təsiri nəzərə alınmalıdır\nŞirkətin nəzərdə tutduğu kütlə əsas götürülərək qeyd olunduğu əlaqə vasitələri və bu əlaqə vasitələrinin yayım ötürməsi çox əhəmiyyətlidir. Bu çərçivədə şirkətin milli və yerli mediada nə dərəcədə və hansı təsirləri göstərdiyi diqqətlə təqib edilməlidir.\nTəşkilatın təşkil etdiyi aktivlik fəalliyyətinin, mediadakı əksinin qiymətləndirilməsilə hazırlanan hesabatdır. Burada firmanın bütün xəbərləri deyil, yalnız aktiv fəaliyyətlə bağlı xəbərlər qiymətləndirilir.\nAktiv fəaliyyət təhlillərinin hesabatı, həyata keçiriləcək buna bənzər aktiv fəaliyyətlər üçün də fikir yaradacaq meyarları əhatə edir. Aktiv fəaliyyətin mediadakı əksi, keyfiyyət və kəmiyyət baxımından ayrı-ayrılıqda təhlil edilir. Bundan başqa, həmin nəticələr yayım və format xüsusiyyətlərinə görə də qiymətləndirilir.\nAktiv fəaliyyət təhlilləri buna bənzər aktiv fəaliyyətlərlə müqayisəli şəkildə təhlil olunduğu kimi, təkrarlanan aktiv fəaliyyətlər üçün hazırlanan dövri müqayisəli təhlillər də əlaqələr sahəsinin mütəxəssislərinə mühüm məlumatlar verir.\nSponsorluq fəaliyyəti baxımından əlavə üstünlüyün təhlilləri\nSon illərdə marketinqin ən sürətlə inkişaf edən sahələrindən biri olan sponsorluq, şirkətin tanınmasında mühüm rola malikdir. MTM-in mütəxəssislərdən ibarət təhlil heyəti, sponsorluq fəaliyyəti baxımından əlavə üstünlük təhlillərində, sponsorluq sahəsini araşdıraraq mediadakı məlumatların şirkət dəyərinə olan təsirini müəyyən edirlər.\nHəmin hesabatlarda sayla bağlı məlumatlarla yanaşı, məzmun təhlillərindən də istifadə edilir. Şirkətin sponsor olduğu təşkilat və ya aktiv fəaliyyətin mediadakı əksinin müsbət və ya mənfi olması şirkətin nüfuzuna da təsir etdiyinə görə hesabatlarda keyfiyyət təhlili də təfsilatlı şəkildə qeyd edilir.\nƏsas sponsorluq təhlilləri;\nAdla bağlı sponsorluqların təhlili\nİdman sahəsindəki sponsorluqların təhlili\nİncəsənət və mədəniyyət sahəsindəki sponsorluqların təhlili\nAktiv fəaliyyətlə bağlı sponsorluqların təhlili\nTəşkilatın ictimai məsuliyyət layihələrinin, əlaqə fəaliyyətlərinin əsas sahələrindən birinə çevrildiyi dövrümüzdə təşkilatların ən mühüm ehtiyaclarından biri də nəzərdə tutulan kütlə ilə həssas əlaqə yaradan bu layihələrin şirkətə hansı üstünlüklər verməsinin hesablanmasıdır. TİM (Təşkilatın İctimai Məsuliyyəti) layihələrinin nəzərdə tutulan kütləyə olan təsirinin qiymətləndirilməsində mediadakı məlumatların təhlili də çox mühüm amildir.\nMTM, təşkilatın bütün Azərbaycanda apardığı ictimai məsuliyyət layihələrinin mediadakı əksini müşahidə edərək, nəzərdə tutulan kütləyə olan təsiri təhlil edir. Sektor bölgüləri, TİM layihəsinin xidmət etdiyi sahə, nəzərdə tutulan kütlə ilə əlaqə, sayla bağlı qiymətləndirmələr, ismarış təhlilləri, təsir qüvvəsi, rəqiblərin təşkilatın ictimai məsuliyyətlə bağlı fəaliyyətlərindəki uğuru, həmçinin bir çox başqa məlumatı əhatə edən təşkilatın ictimai məsuliyyət qiymətləndirilməsinin təhlili, təşkilatların TİM strategiyalarına istiqamət verir.\nTəşkilatda ictimai məsuliyyətin qiymətləndirilmə təhlilində, təşkilatların TİM layihələrinin mediadakı əksinin gətirdiyi sabitliyin (əlaqədə daimiliyin) mühüm fikir sahibləri tərəfindən nə dərəcədə qəbul edilməsi kimi bir çox məlumat da qeyd edilmişdir.\nNəzərdə tutulan kütləyə görə nüfuzun ən müəyyənedici amillərindən biri olan media, təşkilatlar üçün mühüm imkan sahəsidir. MTM, mediadakı məlumatların, təşkilatın nüfuz qavrayışına olan təsirini müşahidə edən təhlil hesabatları ilə təşkilatların əlaqə strategiyalarına istiqamət verir. Təşkilatın nüfuz qavrayışının təhlilləri, imkanların tövsiyə olunmasına kömək etdiyi kimi, təhlükələri də əvvəlcədən qeydə alır. Bu hesabatlar, rəqib şirkətlərin nüfuz qavrayışlarının hansı istiqamətdə olması ilə bağlı mühüm məlumat mənbəyidir.\nMediadakı məlumatların, təşkilatın nüfuz qavrayışına olan təsiri, dörd əsas və 24 əlavə parametrlə qiymətləndirilir:\n1. İdarəedici nüfuz qavrayışı\n2. Maliyyə ilə bağlı nüfuz qavrayışı\nMaliyyə kredit nüfuzu\nBirja sərmayəsinin cəlbediciliyi\nYeni bazar qabiliyyəti\nQanunlara uyğunluq və şəffaflıq\nSektorun inkişafına yardım\n3. Məhsul və ya xidmətdə nüfuz qavrayışı\nKeyfiyyət və məhsuldayüksəksəviyyə\nQəbul edilmə və razılıq\nSatışdan sonrakı xidmətlər\n4. İctimai nüfuz qavrayışı\nMədəniyyət və incəsənətə dəstək\nTəşkilata qarşı yaxınlıq və hörmət\nTəşkilata etibar etmək


“Rəqibim yoxdur, istəyirəm olsun” » Azerbaycaninsesi.com.az\n14 yan 12:37 Oxunub: 3\nMüğənni Lətifə Soyuöz həmkarları haqqında qalmaqal yaradacaq açıqlamalar verib.\nAxşam.az xəbər verir ki, “Show news”a danışan sənətçi bir çox xarici səfərlərdə iştirak etdiyini bildirib:\n“Səfərlərə gedərək, ifalarımı səsləndirmişəm. Xarici səfər dedikdə toyları nəzərdə tutmuram. Müğənnilər var ki, deyir “toydayam, xarici səfərdəyəm”. Ancaq mən konsertlərdə və dövlət tədbirlərində iştirak edirəm.\nMən oraya gedib “Məhkəmə”ni ifa etdikdə çox gözəl anlayırlar, “Hədəf”i oxuyanda isə ayaqüstə alqışlayırlar. Trenddə olan musiqini xaricə aparsaq inanmıram ona qulaq asan olsun”.\nMüğənni trenddə olan ifaçılar Vəfa Şərifova, Damla, Şəbnəm Tovuzlu kimi həmkarlarından kimi dinləyirsiniz sualına isə belə cavab verib:\n“Mənim janrım olmadığı üçün qulaq asmıram. Şəbnəm xanım bu yaxınlarda saz ifa etməsi ilə məni təəccübləndirdi. Keçən dəfə eşitdim ki, muğam da ifa edir. O da bu gün tələbata görə səhnədədir”.\nO, şou-biznesdə rəqibinin olmadığını da dilə gətirib:\n“Mən heç vaxt gündəmdə yox, tarixdə qalmaq üçün çalışıram. Məndən sonra da “Hədəf”i, “Məhkəmə”ni ifa edəcəklər. Janr baxımından hələ ki, mənim rəqibim yoxdur. Əslində istəyərəm ki, rəqibim olsun. Bəhsinə nələrsə edim”.\n"Gərək "qurbağa" mahnılarla partlatsınlar?" - Qalmaqal Gündəm / Şou-biznes "07 ordan gəldi, maşın belə getdi" - Mahnıları tənqid etdilər Gündəm / Şou-biznes “Həci”nin içində Şəbnəmi itirmək qorxusu var” Gündəm / Şou-biznes / Bölgə "Nu poqodi"dəki canavarın adı "Zayesdir" - Şəbnəm Tovuzlu Gündəm / Şou-biznes "Niyə bu gün “Instagram”da onları izləyirsən amma məni izləmirsən?" Gündəm / Şou-biznes


AFFA-nın «işi»nin güzgüsü\nHər 15 oyundan biri baş tutmayıb!\nAFFA İntizam Komitəsi 2017-ci ilin son 3 ayı ərzində AFFA-nın təşkil etdiyi müxtəlif yarışlarda 52 texniki məğlubiyyət qeydə alıb. Bunların hamısı uşaq liqalarında, qızların çempionatında və Region Liqasında reallaşanlardı.\nFutbolinfo.az texniki məğlubiyyətlərin statistikasını hazırlayıb, açıqladıqdan sonra AFFA-nın bacarıqsızlığı, işlərin səriştəsiz görülməsi ifşa olundu. Qurum isə tələsik bütün liqaların statistikasını açıqlamağa məcbur oldu. Məlum oldu ki, əsas problem qızlar liqasında imiş.\nDüzdür, bu, AFFA-nın məsuliyyət yükünü azaltmır. Amma qurum istiqaməti qadınların üzərinə yönəltməklə, problemin özləri ilə bağlı olmadığını, sadəcə, ölkədə qadın futboluna marağın azlığını, insanların bu sahəyə yanaşmasının fərqləndiyini qabartmağa çalışdı. Guya ki, AFFA yaxşı işləyir, sadəcə, qadın futbolunda mentalitetdən irəli gələn problemlər var.\nTexniki məğlubiyyət – 52\nYetərsay olmamasına görə - 17\nİştirak etməməyə görə - 24\nLisenziyası olmayana görə - 6\nYaş limitinin pozulmasına görə - 4\nTəhlükəsizlik təmin olunmadığına görə - 1\nKənarlaşdırma - 3\nİndi də AFFA-nın açıqladığı siyahıya diqqət edək. Hesabatdan aydın olur ki, uşaq liqalarında cari mövsümün 3 ayı ərzində keçirilməli olan 3393 oyundan 3358-i baş tutub. Bu isə bütün liqa oyunlarının təxminən 99 faizinin keçirilməsi deməkdi.\nAFFA-nın təşkil etdiyi qızlar liqalarında davam edən mövsümdə 269 oyun keçirilib, 18 qarşılaşmada isə texniki məğlubiyyət qeydə alınıb. Bu, matçların 6,7 faizinin baş tutmaması deməkdir. Yəni ki, hər 15 oyundan biri baş tutmayıb.\nTəbii ki, bu, böyük rəqəmdir. AFFA hesabatlarında bu rəqəmlər gizlətməyə çalışsa da, reallıq ortadadır. Azərbaycanda kişi futbolunda düz-əməlli nəticələr yox ikən, baş katib Elxan Məmmədovun, bu sahə üzrə UEFA kuratoru olduğuna görə, ölkə klublarını məcburən qadın futbol komandaları saxlamağa məcbur etməsi anormaldır. Assosiasiyanın büdcəsini perspektivi olmayan istiqamətə yönəltmək, pulları havaya səpmək ağılsızlıqdır.\nGörəsən, AFFA digər sahə futbol federasiyaları ilə bağlı hesabatları nə vaxt açıqlayacaq? Məsələn, baş katibin dostu Fərid Novruzinin rəhbərlik etdiyi Çimərlik Futbol Federasiyası ilə bağlı…\n04.01.2018 çap et


09-03-2022 15:08 / Bu xəbər 488 dəfə oxundu\nİmperiya ümumiyyətlə Ukrayna olmadan mövcud ola bilməz və həqiqi mənada imperial bir hegemon sayılmaz\n2022-ci ilin fevralında "tarixin geri qayıdışı” tam təsdiq olundu. XXI əsrin 3-cü onilliyinin başlanğıcında tam aydın oldu ki, tarix heç də "soyuq müharibə”nin və SSRİ-nin tarixə qovuşmasıyla bitməyibmiş.\nƏslində Fukuyamanın məşhur "Tarixin sonu və sonuncu insan” kitabındakı fikirlər, bəlkə də, ən geci 10 il əvvəl alt-üst olmuşdu. Amma bunu məhz indi – Şərqi Avropadakı Ukraynanın birbaşa imperial işğalla üzləşdiyi bir şəraitdə daha aydın görə bilərik.\nYəqin, Fukuyama özü də kitabını artıq tarixi ikonik üz qabıqları ilə məşhur "Time” jurnalının sonuncu nömrəsinin (üz qabığında rus tankının təsviriylə birgə "tarixin qayıdışı” yazılan) arasında saxlayacaq.\nAvropanın şərqində işğala məruz qalan bir ölkə müharibə fəlakəti ilə üz-üzədir. Biz isə onu işğal etməyə çalışan, öz dili ilə desək, "denazifikasiya əməliyyatı keçirən” yeni bir "fürrer”in simasında "tarixin geri qayıdışı”na şahid olmaqdayıq.\nBu arada Ukraynaya hərbi müdaxiləsindən az öncə Azərbaycan Rusiyanı özünün müttəfiqi elan etdi. Bu, əslində, vassallığın rəsmiləşdirilməsi idi. Açığı, bəlkə də, vassallığın bu şəkildə rəsmiləşdirilib-rəsmiləşdirilməməsinin də elə böyük bir fərqi yoxdur.\nAmma bu, çox güman, Ukraynaya müdaxiləsinin gedişatında Rusiyanın öz periferiyalarından birində yarana biləcək hansısa boşluğu və təhlükəsizliyi rəsmi qarantiyaya alması idi. Çünki Azərbaycan Rusiyanın digər periferiyalarını vassallığa aldığı Kollektiv Təhlükəsizlik Müqaviləsi Təşkilatına daxil olmadığından onun kompensasiyası "eksklüziv” müttəfiqlik sazişi oldu.\nOnsuz da faktiki Rusiya vassallığı 2020-ci il Qarabağ müharibəsindən sonra qanunauyğun şəkildə həm Ermənistan, həm də Azərbaycan üçün pik nöqtəyə çatmışdı. Bütün bunların hamısı tarixi və regional geosiyasi qanunauyğunluqlar çərçivəsində baş verdi.\n20-ci əsrin əvvəlindəki inqilab zamanı Nəriman Nərimanovun məşhur "Azərbaycanın xoşbəxtliyi Rusiya ilə sıx bağlıdır” sözləri də təsadüfən gündəmə gəlmədi. Dövrümüzdə rusiyameylli bəzi marginal qruplar bunu sol ideoloji şüarçılığın bir hissəsi hesab etdilər. Bu ifadə SSRİ-dən sonra məqsədli olaraq sol düşüncənin assosasiyası kimi xarakterizə edilirdi. Ona görə də solun əlehidarı olan milliyyətçi güruh hər zaman bu fikirləri tarixi satqınlığın lozunqu kimi təqdim edirdi.\nBiz isə bu sözlərə hələ də öz köhnəlməyən tarixi-siyasi bağından kənar, şüarçılıqla çərçivələnmiş halda baxmamalıyıq. Bu ifadə gerçəkdə nə şüarçı rusiyameylli psevdosolçuluğun mədhiyyəsi kimi görünməli, nə də hər şeyi ilə boş milliyyətçi qaragüruhçuluğun əsassız satqınlıq damğasının lozunqu kimi qəbul edilməlidir. Çünki Azərbaycanın, eləcə də Cənubi Qafqazın sosial-siyasi xoşbəxtliyi, həqiqətən də, Rusiya ilə sıx bağlıdır. Səbəbi isə çox sadədir: region bu imperial gücün "arxa bağçasıdır”.\nƏn kədərlisi isə odur ki, bu bəsit imperial gerçəkliyi geniş kütlələrə tam və milliyyətçi qərəz olmadan çatdırmaq mümkün olmayıb. Bununsa ən böyük səbəbi hər bir imperial gücün, birbaşa öz imperial hegemoniyasını maskalamaqdan ötrü hər zaman təzyiq etdiyi periferiyalarına – öz "arxa bağçalarına” alternativ düşmənlər təqdim etməsi olub. Bu, adətən, etnik milli konfliktlərin alovlandırılması şəklində baş tutub.\nBizə, bir imperiyanın siyasi-coğrafi periferiyası olaraq təqdim edilən "alternativ düşmənçilik” isə ermənilərlə tarixi milli konflikt oldu. Eynilə ermənilərə bizimlə düşmənçilik bu şəkildə təbliğ olundu. Bu isə sadəcə, funksional olaraq imperial hegemoniyanın dirçəlməsinə, güclənməsinə və ayaqda qalmasına yardım edən sütunlardan biri idi.\nHazırda "tarixin geri qayıdışı” fonunda imperiya sonuncu sərt və riskli gedişini etməkdədir. Öz "arxa bağçalarından” biri, daha doğrusu, onun üçün bundan da artıq olan Ukrayna üzərinə açıq və qanlı hücumdadır. Çünki imperiya ümumiyyətlə Ukrayna olmadan mövcud ola bilməz və həqiqi mənada imperial bir hegemon sayılmaz.\nRusiya üçün Azərbaycan, Gürcüstan və Ermənistan bəlkə də, ondan qopduqları halda belə böyük itki sayılmaz. Onlar hətta tam qopduqları və daha yaxşı inkişaf etdikləri halda belə, rus xalqı üçün model sayıla bilməzlər. Amma Ukrayna tamam başqadır. Onun qopması, yaxşı inkişaf etməsi imperiyanın və çarlıq arzusunun yox olması deməkdir.\nElə buna görə Rusiya digər periferiyalarını nəzarətdə saxlamaq üçün yaratdığı regional konfliktləri Ukraynada yaratmaqla kifayətlənə bilməzdi. Ona görə də bütün optimist gözləntiləri darmadağın edərək "xüsusi əməliyyat”a, əslində isə "blitzkrieg”, yəni faktiki ildırımsürətli müharibəyə başladı.\nBundan sonrakı optimist gözləntilər isə bunun növbəti dünya və nüvə müharibəsinə çevrilməməsindən ibarətdir.\nOla bilsin, bura qədər yazdıqlarım bir qədər uzun alındı, amma əslində, demək istədiyim əsas şeylər bu hissədən sonrada yer alıb.\nİmperial hegemoniya diktəsinin ən pik həddə çatdığı və imperiyanın "var olmaq və ya olmamaq” sualıyla qarşı-qarşıya durduğu bir vaxtda digər "arxa bağçalarda” da istər-istəməz hərəkətlənmələr yaranmaqdadır, çünki bundan sonra baş verənlər "ildırımsürətli müharibənin” özündən az sürətli olmaya bilər.\nUkrayna işğal edildiyi bir vaxtda Avropa Birliyinə (AB) üzvlük üçün xüsusi müraciət etdi, çox çəkmədi ki, Gürcüstan və Moldova da Avropa Birliyinə müraciət ünvanladı. Hər ikisi Rusiyaya qarşı birbaşa sanksiyalara qoşulmayacaqlarını desələr də, AB üzvlüyünə müraciət indiki halda maksimum cəsarət edəcəkləri şey idi.\nBundan sonra biz Ermənistanın Baş naziri Nikol Paşinyanın Azərbaycanla sülh danışığına hazır olduğunu görürük. Paşinyan Ermənistan parlamentindəki çıxışında da bunu açıq ifadə etdi. Hətta ona müxalif olan daşnak töküntüləriylə çox sərt danışdı, həmçinin Qubadlının adının yer aldığı mübahisədə onları "talançılar” adlandıraraq aşağıladı.\n44 günlük müharibədə tutduqları əraziləri itirmək daşnaklar və onların ətrafındakı milliyyətçi qüvvələri daha çox zəiflətdi, nəinki hökumət başçısı Paşinyanı. Ukraynaya hərbi müdaxiləni və işğalla üz-üzə qaldığını çıxsaq, indiki halda Rusiya periferiyaları arasında ən çıxılmaz siyasi hal (Belarus və Mərkəzi Asiyanı da saymasaq) Ermənistan və Azərbaycanla bağlıdır.\nDediyimiz kimi, Gürcüstan və Moldovanın indiki halda maksimum edəcəyi şey məhz Avropa Birliyi müraciəti idi ki, bunu etdilər. İndi biz Paşinyanın belə intensiv sülh istəmə mövqeyini bu cür başa düşürük; o anlayır ki, edəcəyi maksimum şey Gürcüstan və Moldova kimi indiki halda AB müraciəti ola bilməz, çünki bu digər iki ölkə üçün imperiyadan qopmaqdan ötrü indiki şəraitdə edə biləcəkləri maksimum hərəkət olsa da, Ermənistan üçün hələ də riskli sayılır.\nOna görə də Paşinyan hələlik maksimumunu dilə gətirir: Azərbaycanla sülh. Yalnız bu halda Rusiya əsarətindən çıxmaq üçün digər cəhdləri etmək olar. Məhz Rusiyanın bütün gücüylə Ukrayna işğalına fokuslandığı bir fonda. Açığı, təəssüf hissi ilə (bəli, təəssüf ki!) düşünürəm ki, Paşinyanın bəxti gətirməyəcək.\nBirincisi ona görə ki Azərbaycanda da insanların az-çox siyasi aktiv hissəsi Gürcüstanda olduğu kimi anti-Rusiya mövqeyində olsalar da, Ermənistana qarşı nifrəti də ondan geri qalmır. Xüsusilə də üzdə olan müxalifət və siyasi-ictimai müxalif fikir müharibə sonrası aşırı zəiflədilmiş olsa da, anti-Rusiya olmaqla birgə həm də az qala hakimiyyətdən də artıq anti-Ermənistan mövqedədir. Onlar Ermənistanla hələ həll olunmamış konfliktdə maksimal tələblər dilə gətirməyə meyllidir. Bu da Paşinyanın ümidlərini puça çıxaracaq ən pis haldır.\nDigər yandan, Azərbaycandakı siyasi iqtidardan ötrü əsas məsələ taxt-tacı və monarxik hegemoniyanı qorumaqdır. Ona görə də hələ "havadan asılı qalmaq” oyunu oynamaqdadır. Yəni Rusiya əlehinə keçirilən beynəlxalq səsvermələrdə ümumiyyətlə iştirak etmir, müxaliflərin Ukraynaya dəstəyinə qismən də olsa, imkan verməklə hər iki tərəfin könlünü xoş tutmağa çalışır. Bir sözlə, "tarixin geri qayıdışı” şəraitində hələ də "balanslı siyasət” eşqindədir.\nPaşinyanın isə əl-qolu sadəcə ona görə bağlıdır ki, öz səltənətini qorumaq üçün hər cür "əmrə müntəzir” Azərbaycan hakimiyyəti yenidən məhz Kremlin diqtəsilə onun üzərinə salına bilər. Yəni belə bir ehtimal hər zaman mümkündür.\nQısa desəm, Paşinyanın Rusiya vassallığı Azərbaycanınkından daha artıq məcburiyyətdəndir. Azərbaycanla sülh söhbətini indiki halda intensivləşdirməsi də bu boyunduruqdan xilasına işarədir. Lakin Azərbaycan iqtidarının vassallığı Paşinyandan fərqli olaraq daha çox taxt-tacı qorumağa hesablanıb. Buna maksimum təminat ancaq imperia tərəfindən verilirsə, bu asılılıqdan imtina etməyi düşünə bilər.\nDemək, Rusiyanın imperial hegemoniyanı bərqərar etmək üçün maksimum hərəkətə keçdiyi bir vaxtda və bir neçə periferiyanın zəif cəhdlərlə də olsa, ondan uzaqlaşmağa çalışdığını aydın görürük. Ona görə də belə bir vaxtda Paşinyanın Azərbaycanla sülh istəyi mesajı da təsadüfi deyil.\nDeməli, o, prosesi intensivləşdirməklə imperiyadan daha tez qopmaq arzusunu nümayiş etdirir. Amma hələ ki Azərbaycandan bu mesaja diqqətəlayiq bir qarşılıq görmürük və tezliklə baş verəcəyini gözləmirik.\nFikirləşirik ki, Azərbaycan hakimiyyəti imperiyanın taleyi tam məlum olmadan öz səltənətini riskə atmaqdan qorxur. Ermənistanla tezliklə baş verəcək sülh razılığı həm də onunla birgə imperiyadan qopmağın tezləşməsi demək olar. İndiki haldasa Azərbaycan iqtidarının təminatçısı birbaşa olaraq hələ ki ancaq imperiyadır. İqtidar öz səltənətinə yeni təminatçı tapmadan vassalı olduğu mövcud qarantçısıyla risk etmək istəmir.\nMüxalif sayılan siyasi-ictimai fikir daxilindəki mövqe, yəni Ermənistanı Rusiyadan fərqləndirməyərək konfliktlə bağlı sülh yolunu tıxayan maksimalist tələblər diskursu da siyasi iqtidara maneə yaranmamasına səbəb olur. Hesab edirəm ki, yaşamaqda olduğumuz tarixi gedişat fonunda ortaya belə bir mövqe qoyulmalıdır:\nSiyasi-ictimai aktiv və müxalif fikir maksimal olmayan şərtlər daxilində Ermənistanla tezliklə sülh bağlanmasını tələb etməlidir. Necə ki Rusiyanın Ukrayna üzərində imperial basqısını görüb siyasi hakimiyyətin rəsmi mövqeyindən fərqli və daha kardinal şəkildə etiraz edə bilirsə, başa düşməlidir ki, eyni basqı Ermənistanın da üzərindədir.\n"Maksimal olmayan şərtlər”in bu tarixi gedişatda elə Ermənistan tərəfindən də maksimal tələblər şəklində olmayacağını düşünürük. Bu halda Paşinyanın tezliklə sülh razılaşması çağrışı etməsi və imperiyadan qopmaq istəyi də çox inandırıcı görünür.\nHakimiyyətin məsləhətçisi rolunu oynamağı hər zaman absurd saydığımız üçün "Azərbaycan iqtidarı bunu eləməlidir” yazmırıq. Ona görə də pis-yaxşı, aktiv müxalif sayılan fikir daşıyıcılarının formalaşdırmalı olduqları qabaqlayıcı fikirdən və ictimai rəydən danışırıq. Çünki "iqtidar bunu etsin” demək, sadəcə, gülməlidir, iqtidar bizim arzu-istək və maraqlarımız yox, öz səltənət maraqları ilə hesablaşır.\nYaranmış qlobal siyasi çaxnaşma və "tarixin geri qayıdışı” şəraitində hakimiyyət yalnız və yalnız onun iqtidarını maksimum təmin edəcək köhnə, yaxud yeni şəraitə görə davranmaq istəyir. Belə bir zamanda sağlam mövqe formalaşdırmayacağımız halda, itirən yenə də məhz mövcud hakimiyyətə qarşı olduğunu iddia edənlər olacaq. Bu, əvvəlki illərdə də belə idi.\nAzərbaycanda müxalif siyasi-ictimai fikir kritik məsələlərdə demək olar ki, hər zaman monarxik siyasi iqtidarın ən azı bir addım geridə olub, çünki irəli addım atmaqdan hər zaman faktiki qorxub. Təəssüf ki, qorxaq və riski sevməyən müxalif ictimai fikir daşıyıcıları üçün "Ermənistanla maksimal olmayan şərtlərlə tezliklə sülh” tələbi bir qədər ağır məsələdir. Heç bizim də onlardan ciddi bir gözləntimiz yoxdur ki, alternativ diskurs formalaşdırmağı cəsarət etsinlər, amma başqa yol da yoxdur.\nÇünki onların əksəriyyəti 44 günlük müharibədən sonra belə, konfliktin tam həllini daha bir silahlı müdaxilədən kənar görə bilmirlər. Qısası, mənasız demaqogiyadan əl çəkmirlər. Hətta onların bu yarıtmaz diskursunun ancaq monarxiyanı ayaqda saxladığını da başa düşmürlər.\nAzərbaycanın sosial-siyasi xoşbəxliyi Rusiya ilə bağlıdır, amma bundan da əvvəl Ermənistanın sosial-siyasi xoşbəxliyi ilə bağlıdır. Əgər bu bağı həqiqi mənada yaratmaq istəyənlər mövcud olsaydı, o zaman imperiya ilə zənciri qoparıb atmaq da mümkün olardı.\nZəncirlənmişlər, zənciri qırmaq üçün bağ qurmalıdırlar. Çünki imperiyanın itiriləsi bir hegemoniyası, monarxiyanın itirəcək bir səltənəti, onların qarşısında olanların isə zəncirdən başqa itiriləsi heç nəyi yoxdur.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Azərbaycanda “E-manat”dan 10 min manat pul oğurladılar\n01 Sentyabr 2015 / 14:11 / Baxış sayı: 70 DİN məlumat yaydı. Ağcabədi rayon Polis Şöbəsinin əməkdaşları rayonda oğurluq etmiş dəstə üzvlərini saxlayıblar. Bu barədə DİN-dən məlumat veriblər. Bildirilir ki, avqustun 31-də saat 04 radələrində Ağcabədi şəhərində “İnkişaf üçün maliyyə” MMC-nin Ağcabədi rayon filialının inzibati binasına pəncərədən girmiş şəhər sakinləri Xəyal Talıbov, Elmir Gülmalıyev və Cəmaləddin Hüseynov oradakı otaqlardan birində olan seyfdən 235 manat, habelə digər otaqda quraşdırılmış “E-manat” ödəmə terminalından 10879 manat oğurlayıblar.\nCinayəti törədənlər şəxslər elə hadisə yerini tərk edərkən polis əməkdaşları tərəfindən saxlanılıblar.


Ərəb Dövlətləri Liqası Fələsitinin sərhədlərini tanımağa çağırdı\n2021, 19 Oktyabr, çərşənbə axşamı, Bakı vaxtı 23:04\nFələstinlilərlə İsrail ordusu arasında toqquşmalar davam edir\nƏrəb Dövlətləri Liqası dünya ictimaiyyətinə müraciət edərək Fələstinin 1967-ci il 4 iyul sərhədləri daxilində, paytaxtı şərqi Qüds olmaqla tanınmasına çağırıb.\nƏrəb ölkələri israr edirlər ki, İsrail BMT qətnamələrini yerinə yetirməli, 1967-ci il iyulun 4-də işğal etdiyi Fələstin ərazilərini azad etməlidir.\nABŞ prezidenti Donald Trump-ın Yerusəlimi İsrailin paytaxtı kimi tanımasına gəlincə, ərəb ölkələri hesab edirlər ki, bu qərar dəyişdirilməlidir.\nƏrəb Dövlətləri Liqası BMT-yə müraciət edərək Trump administrasiyasının qərarını müzakirəyə çıxarılmasını istəyəcək.\nABŞ prezidentinin Yerusəlimlə bağlı qərarını Rusiya, Fransa, Almaniya və bir çox başqa ölkələr də tənqid edib.


İsmayıllı rayonunda 8 Noyabr-Zəfər Günü münasibətilə ümumrayon tədbiri keçirilib - FOTO\nİsmayıllı rayonunda 8 Noyabr-Zəfər Günü münasibətilə ümumrayon tədbiri keçirilib - FOTO\nİsmayıllı Rayon İcra Hakimiyyətinin təşkilatçılığı ilə keçirilən bayram tədbirində Rayon İcra Hakimiyyətinin başçısı Nahid Bağırov, millət vəkili Novruzəli Aslanov, RİH-in əməkdaşları, hüquq-mühafizə orqanlarının rəhbərləri, şəhid ailələri, qazilər, idarə, müəssisə, təşkilat və ictimaiyyət nümayəndələri iştirak edib.\nTədbir Ümummilli Lider Heydər Əliyevin abidəsini ziyarət ilə başlanılıb. Heydər Əliyev adına Mərkəzi meydanda keçirilən tədbirdə Azərbaycan Respublikasının Dövlət Himni səsləndikdən sonra Azərbaycan Respublikasının ərazi bütövlüyünün, müstəqilliyinin müdafiəsi zamanı şəhid olan Vətən övladlarının ruhu bir dəqiqəlik sükutla yad olunub.\nSonra Mərkəzi Meydanda İsmayıllı şəhər və kənd məktəblilərinin, Heydər Əliyev Mərkəzinin və Uşaq- Gənclər İnkişaf Mərkəzinin hazırladıqları “Zəfər sərgisi”nə baxılıb. Sərgidə Zəfər Gününə həsr olunmuş əl işləri, foto və rəsm sərgiləri nümayiş etdirilib. Həmçinin etnik qurupların ifasında folklor rəqslərinə baxılıb.\nTədbiri giriş sözü ilə açan Rayon İcra Hakimiyyətinin başçısı Nahid Bağırov qeyd edib ki, ötən il sentyabrın 27-dən başlayan, işğal altındakı ərazilərimizin azad edilməsi ilə nəticələnən Vətən müharibəsi tariximizin ən parlaq səhifəsinə çevrilmişdir. Qalib Azərbaycan xalqı Prezident, Müzəffər Ali Baş Komandan cənab İlham Əliyevin ətrafında sıx birləşərək bütün dünyaya öz gücünü, mətinliyini, mübarizliyini nümayiş etdirdi. Müzəffər Ali Baş Komandanın qətiyyətli iradəsi, qüdrətli ordumuzun gücü qarşısında düşmən 44 günə məhv edildi. Bununla da Azərbaycanın möhtəşəm qələbəsi ilə yekunlaşan bu müharibə dünya hərb tarixinə 44 günlük müharibə kimi düşdü. Ali Baş Komandanın çağırışı ilə böyükdən kiçiyə birləşən Azərbaycan xalqının birliyinin şərəfinə bu müharibə həm də "Dəmir Yumruq" əməliyyatı adlandırılır. Rayon rəhbəri Vətən müharibəsində ismayıllıların da böyük qəhrəmanlıq göstərərək yüksək fədakarlıq nümayiş etdirdiyini bildirib, şəhidlərimizi dərin hüznlə yad edərək, qazilərimizə Allahdan şəfa diləyib. Hamını Zəfər Günü münasibətilə təbrik edib.\nÇıxış edən millət vəkili Novruzəli Aslanov qələbədə payı olan bütün şəhidləri o cümlədən İsmayıllı şəhidlərini dərin hörmət və qürur hissi ilə anaraq 44 günlük Haqq savaşımızdan ətraflı söz açıb. O, vurğulayıb ki, bu gün Azərbaycan xalqının Qarabağa qovuşduğu, tarixi zəfərə imza atdığı, şəhidlərimizin, Xocalı qurbanlarının, Gəncə, Bərdə digər şəhər və rayonlarımızda terrorlar zamanı həlak olan günahsız insanların qisasının döyüş meydanında alındığı, işğalçı Ermənistana layiq olduğu yeri göstərməklə öz tarixi torpaqlarını düşmən tapdağından azad etdiyi gündür.\nŞəhid Cəmil Məmmədlinin anası Aygün Məmmədli şəhid anaları adından çıxış edərək başda şəhid ailələri olmaqla bütün Azərbaycan xalqının Zəfər Gününü təbrik edib. O bu möhtəşəm qələbədə onun da övladının payı olduğunu qürurla qeyd edib.Bildirib ki, hər Zəfər Günü onun övladının timsalında bütün şəhidlərin ruhu şad olacaq. Çünki onlar bu Vətənin azadlığı uğrunda şərəflə canlarından keçiblər. O, öz çıxışında şəhid ailələrinə göstərilən diqqət və qayğıya görə Prezident İlham Əliyevə və Birinci vitse-prezident Mehriban xanım Əliyevaya minnətdarlığını da bildirib.\nTədbirdə çıxış edən Vətən müharibəsi qazisi İlyar Salmanov müharibə ilə bağlı xatirələrini bölüşüb və döyüş yoldaşlarının göstərdikləri igidliklərdən bəhs edib.\nRayon rəhbəri tərəfindən şəhid ailələrinin üzvləri üçün hazırlanmış təşəkkürnamə və RİH-in təşəbbüsü ilə yazıçı-jurnalist Yusif Məhəmmədoğlunun çap etdirdiyi “İsmayıllının Zəfər Şəhidləri” adlı kitabı RİH-nin başçısı Nahid Bağırov və millət vəkili Novruzəli Aslanov tərəfindən şəhid ailələrinə təqdim olunub.\nTədbirdən sonra Şəhidlər xiyabanına yürüş təşkil olunub, abidə önünə əklil və şəhidlərin məzarlarına gül dəstələri düzülüb.\nSonra 8 Noyabr-Zəfər Günü ilə əlaqədar ağacəkmə aksiyası keçirilib. Aksiya zamanı Heydər Əliyev prospektində 300 ədəd ağac əkilib.\nSəyyar Gənclər Xidməti Saatlı və İmişlidə +FOTO=7


Azərbaycanda enerjinin ixracı 2 dəfədən çox artıb – Mingəçevir İşıqları\nMüəllif Teymur Əzizov\t Yenilənmə tarixi Sen 3, 2019\nÖtən ilin avqust ayı ilə müqayisədə 2019-cu ilin avqust ayında elektrik enerjisinin istehsalı və ixracı əhəmiyyətli dərəcədə artıb. Bu barədə “Azərenerji” ASC-nin İctimaiyyətlə əlaqələr və media mərkəzinin rəisi Teymur Abdullayev məlumat yayıb.\nOnun verdiyi məlumata görə, ötən ay 2,14 milyard kVts elektrik enerjisi istehsal edilib ki, bu da 2018-ci ilin avqust ayı ilə müqayisədə 200 milyon kVts və ya 10,5 % çoxdur.\n“Ötən ilin avqust ayı ilə müqayisədə qonşu dövlətlərə elektrik enerjisinin ixracı da dəfələrlə artıb.\n“Reabilitasiya Proqramı” çərçivəsində elektrik stansiyalarının texniki imkanlarının müəyyən qədər artması qonşu dövlətlərə xüsusi ilə Gürcüstana müqavilə əsasında daha çox elektrik enerjisi ixrac edilməsinə şərait yaradıb. Belə ki, 2018-ci ilin avqust ayında qonşu dövlətlərə 72,2 milyon kVts elektrik enerjisi ixrac edildiyi halda, bu ilin avqust ayında 166,3 milyon kVts elektrik enerjisi ixrac edilib. Bu da 94,1 milyon kVts və ya 2 dəfədən çox artım deməkdir. Qeyd edək ki, ixrac edilən 166,3 milyon kVts elektrik enerjisinin 158,8 milyon kVts Gürçüstan Respublikasına ötürülüb”


Ölkəmizin ictimai-siyasi həyatına 20 Yanvar faciəsi olaraq daxil olmuş bu günün xalqımızın milli yaddaş fəlsəfəsi, milli özünüdərk prosesində özünəməxsus əhəmiyyətli yeri vardır. Bu hadisə tariximizdə hüzün və qürur günü olmaqla iki mühüm əbədiyaşar paradiqmanı özündə ehtiva edir. Ən yeni tariximizdə bir sıra tarixi hadisələr vardır ki, bunlar xalqımızın milli mənlik şüurunda, həmçinin suverenlik ideya təfəkküründə dərin əbədi izlər qoymuşdur. 20 yanvar tarixi faciəsi məhz belə bir hadisələrdəndir. Bu gün ordumuzun vətən müharibəsi qələbəsinın ideoloji təməlində həm də 20 yanvar faciəsindən başlanan suverenlik, milli birlik, azərbaycançılıq, dövlətçilik amalları dayanır. 20 yanvar gecəsi şəhidlərimiz suverenliyi milli təfəkkürümüzün əbədi paradiqmasına çevirə bildi.\n20 Yanvar hadisəsi yalnız tarixi faciə deyildir. Müqayisələr göstərir ki, insanların suverenlik, azadlıq, vətənpərvərlik uğrunda bir araya gələrək verdikləri qurbanlar, bu zaman yaşadıqları faciələr gələcək nəsillər üçün qürur, iradə, ideoloji prioritet prinsiplərini də müəyyənləşdirmiş olur. 20 Yanvar hadisəsi də ölkəmizin yeni tarixində məhz belə tarixi hadisələrindəndir. Bu gün həmin hadisəni anan hər bir Azərbaycan vətəndaşının qəlbində bir amal yaşayır: Azərbaycan-azərbaycançılıq, vətən-vətəndaşlıq, dövlət-dövlətçilik, milli iftixar- milli qürur. Deməli, bu kimi prioritet amalları özündə yaşadan faciə qurbanları həmişə iftixar yerimiz, həmin hadisə isə anım günümüz, hüzn günümüz olmaqla bərabər məqsədlərimizin, dövlətçiliyimizin, azərbaycançılığımızın gələcək uğurları, gələcək möhkəmliyinin ideoloji təməl prinsiplərindəndir. 20 Yanvar hadisələri eyni zamanda həm ümumxalq faciəsi, həm də müstəqillik, istiqlal uğrunda xalqımızın apardığı milli azadlıq hərəkatının zirvəsi kimi Azərbaycan tarixinə həkk olunmuşdur. Ümummilli lider Heydər Əliyevin söylədiyi kimi, “bu təcavüz xalqımızı mənəvi cəhətdən çox sarsıtsa da, itkilərə məruz qoysa da, onun mənliyini tapdalaya bilmədi, qürurunu sındıra bilmədi, qəhrəmanlıq salnaməsinə yeni bir səhifə kimi yazıldı”. Döğurdan da 20 Yanvar hadisəsi ərəfəsi və bu hadisədən sonrakı dövr göstərdi ki, 70 il sovet sistemində yaşamasına baxmayaraq azərbaycanlıların vətəndaşlıq anlamı təfəkkürünü çərçivəyə salmaq mümkün olmamış, xalqımız tarixi yaddaş və milli özünüdərk keyfiyyətlərini qoruyub saxlamışdır.\nMüasir azərbaycanlı multicultural düşüncənin, tolerant təfəkkürün daşıyıcısıdır. Bu fəlsəfənin mahiyyətində dayanan tolerantlıq bu gün Azərbaycanın siyasi kursunun prioritet paradiqmalarındandır. Bu prinsipin məğzində dayanan multikulturallıq bu gün Azərbaycanın dövlət siyasətinin ana xəttində mühüm məsələlərdəndir. 20 Yanvar hadisəsində ölkəmizdə yaşayan hər bir xalqın nümayəndəsi şəhidlik zirvəsinə yüksəlmiş, hər bir etnosun azərbaycançılıq, vətənbərvərlik amalı möhkəmlənmişdir. 20 Yanvar hadisəsi yalnız ümumxalq hüzn günü deyildir. Bu gün həm də Azərbaycan vətəndaşının səsinin dünyaya haray çəkən bir günüdür. Bu faciəli hadisəyə ilk olaraq öz münasibətini bildirən Ümummilli lider Heydər Əliyev olmuşdur. Belə ki, Ümummilli Lider Heydər Əliyev 21 yanvar 1990-cı il tarixdə faciə ilə əlaqədar Azərbaycanın Moskvadakı daimi nümayəndəliyində keçirilən yığıncaqda çıxış edərək bu hadisəni törədən şəxsləri kəskin şəkildə tənqid etmiş, bu hadisəni hüquqa, demokratiyaya yad, humanizmə zidd hesab etdiyini bildirmişdir. Həmin andan başlayaraq gedən proseslər bütün dünya qarşısında Azərbaycan vətəndaşı üçün müstəqillik ideallarının nə qədər mühüm bir dəyər olduğunu göstərməkdədir. 20 Yanvar şəhidlərinin anım günü milli qürur mənbəyimizin, milli dövlətçilik maraqlarının qürur yeridir. Belə ki, 20 Yanvar hadisəsi zamanı şəhid olan insanlarımızın, xalqımızın nümayəndələrinin anım anı və illər keçdikcə bu faciəli günün, həm də əziz xatirənin daha da kütləviləşməsi, daha böyük izdihamla müşaiyət olunması onu göstərir ki, xalqımız ölkəmizin ərazi bütövlüyü yolunda, müstəqillik yolunda, dövlətçilik ənənələrinin möhkəmliyi uğrunda birgədir, mütəşəkkildir. Dövlətimizin tolerant ideoloji kursunun təməlində həm də, xalqımızın 20 yanvar hadisəsi kimi çətin anlarda göstərdiyi milli birlik və azərbaycançılıq ideyası dayanır.\nDünya artıq özünün yeni qlobal epoxasını yaşayır.Təssüf ki, bir çox münaqişə ocaqları vardır ki, onların davam etməsi dünyanın bəzi dairələri üçün hələ də maraqlıdır. Yalnız müstəqillik, azadlıq, milli birlik, dövlətçilik maraqları ətrafında sıx birləşən xalqların dünyanın ideoloji, bioloji təhdidlərindən qorunması mümkündür. Milli birlik bu gün həm də dünyanı bürümüş pandemiya təhdidlərindən qorunmaq yolunda prioritet istiqamət olmalıdır. Yalnız tarixi keçmişi zəngin olan xalqların faciəli məqamlarla üzləşməsi zamanı göstərdiyi qətiyyət və iradə hesabına dünyanın inkişafının yeni səhifəsi açılır. Bu gün Azərbaycan Respublikası Prezidentinın hərbi-diplomatik uğurları nəticəsində Ermənistanın ərazilərimizdə formalaşdırdığı hərbi xuntanın darmadağın edilməsi həm də regionun inkişafı üçün yeni sosio-mədəni, iqtisadı perspektivlərin təməlini qoydu. Bu gün Azərbaycan iqtisadi baxımdan dünyanın inkişafınıda yeni səhifə açan ölkədir. Yalnız iqtisadi baxımdan deyil, mədəni,humanitar aspektdən də bu belədir. Sosio-mədəni kontekstdə mədəniyyətlərin dialoq axtarışlarının müzakirə evinə çevrilmiş ölkəmiz, həm də tolerantlıq fəlsəfəsini özünün və müttəfiqlərinin ideoloji prioritetinə çevirərək 20 yanvar Şəhidlərinin amallarını yaşadır və möhkəmləndirir. Azərbaycan 44 günlük savaşda qalib gəlməklə bölgənin əsl potensialının həyata keçirilməsinə mane olan səbəbi aradan qaldırdı. Azərbaycan Respublikasının Prezidenti, Ali Baş komandan İlham Əliyevin Beynəlxalq münasibətlərin tənzimlənməsində apardığı praqmatik siyasi kurs regional sabitliyin yeni ideoloji xəttini müəyyən etdi. Ölkəmizin suverenliyinin daha da möhkəmlənməsi ideyasına səbəb olan 44 günlük Vətən müharibəsi 20 yanvardan başlanan şərəfli yolun daha ülvi zirvəsi oldu.


Satılır 3 otaqlı Yeni Tikili Nizami metrosu Yasamal rayonu Qiyməti 300000 manat\nSatılır 3 otaqlı Yeni Tikili, Nizami metrosu, Yasamal rayonuKreditlə\nElanın kodu: 279767\nYeni tikili binada 3 otaqlı əla təmirli mənzil satıram. Ünvan; Nizami m.st yanı 6_\_\_ -də. Binanın və Mənzlin xüsusiyyətləri aşağıdaklardır: - Bina Nizami m.st 10 deqlik məsafədədir. - Binanın ətrafında müxtəlif iaşə müəssisələri (bağça, klinika, məktəb, idman zalı, gözəllik salonu və s.) yerləşir. - Binada QAZ, Kupça var, Tam yaşayışlıdır. - Binaın Yeraltı və yerüstü parkinqi, 2 lifti (yük və sərnişin) var. - Binanın Texniki komandası çox çevik və mehribandır. -Binanın 24 saat mühafizə olunan şlaqbaumlu həyəti var. - Mənzilin umumi sahəsi 157 kv. 15\_5 ci mərtəbəsi Skvaznoy radnoy 3 otaq, Əla təmir, Pol parket. - Mənzildə İşıq,su və qaz daimidir 24\_7 saat. - Mənzilin Şəhərə gözəl mənzərəsi var. - Mənzilin çox gözəl proyekti var. - Mənzildə hal-hazırda uzun müdətdir 1200man arendator yaşayır. - Mənzil əşya və texnika ilə birlikdə satılır. Qeyd; Mənzili alan şəxs firmaya 1% ödəniş edəcəkdir. Real alıcı ilə Qiymətdə razılaşmaq olar. Ətraflı məlumat üçün zəng edə bilərsiz. Satşda başqa mənzilərimzdə var.\nÜnvan: Yasamal ray Nizami m.st Ə.Hüseyinzadə küç 32


Azərbaycan Premyer Liqasında mövsümə yekun vurulub | Report.az\nAzərbaycan Premyer Liqasında mövsümə yekun vurulub\nAzərbaycan Premyer Liqasında mövsümə yekun vurulub Çempionatın bütün medalçıları müəyyənləşib\n20 May , 2016 21:03\nBakı. 20 may. REPORT.AZ/ Futbol üzrə Azərbaycan Premyer Liqasında 2015/2016 mövsümünə yekun vurulub. "Report"un məlumatına görə, XXXVI turdan sonra çempionatın bütün medalçıları müəyyənləşib.\n"Rəvan" doğma azarkeşlər önündə "Xəzər Lənkəran"la qarşılaşıb. Görüş 2:2 hesabı ilə başa çatıb. Bununla da "Rəvan" elitada qalmağa nail olub. "Xəzər Lənkəran" isə yeni mövsümü I Divizionda keçirməli olacaq. Meydan sahiblərinin heyətində Yasin Həmid və Ramazan Abbasov fərqlənib. Lənkəranlıların heyətində isə Bayram Budaqov və İbrahim Qədirzadə adını tabloya yazdırıb.\n"Qəbələ" Gəncədə "Kəpəz"lə üçüncülük mübarizəsinə çıxıb. Oyun "Kəpəz"in 0:1 hesablı məğlubiyyəti ilə yekunlaşıb. "Qırmızı-qaralar" səfərdə 3 xal qazanmaqla mövsümün bürünc medallarını qazanıb. Qonaqların heyətində Aleksey Qay komandasına qələbə qazandıran topu vurub.\n"İnter" evdə mövsümün gümüş medalçısı "Zirə"ni qəbul edib. Qarşılaşma "bankirlər"in minimal hesablı qələbəsi ilə yekunlaşsa da, bu, onların üçüncü pilləyə yüksəlməsinə kifayət etməyib.\n"Sumqayıt" evdə "Neftçi"ni, çempion "Qarabağ" isə AZAL-ı qəbul edib. "Sumqayıt" 2:1, "Qarabağ" isə 3:0 hesablı qələbəyə sevinib. Nəticədə avrokuboklara "Neftçi" vəsiqə qazanıb.


Çindən gətirilən şprislər təhlükəli imiş, Azərbaycanın istehsal etdiyi şprislər isə…\n6 Noy. 2019 17:19\nAzərbaycanda hər kəs əsasən dərmanın keyfiyyəti ilə maraqlanır. Ancaq kimsə şprisin materialı, keyfiyyəti, steril, infeksiya mənbəyi olub-olmaması ilə maraqlanmır. Təəssüf ki, bu gün insanlar aptekə gedib Çin istehsalı olan ucuz şprislər alırlar. Onların da mənşəyi məlum deyil. “Trend”in məlumatına görə, bunu "Diamed" şpris istehsalı zavodunun direktoru Samirə Hüseynova deyib.\nOnun sözlərinə görə, Azərbaycan istehsalı olan şprislərin iç tərəfinin uc hissəsində qara rezin olmur: "Şprisin iç tərəfində qara rezin olanda həmin şprislər tam steril sayılmır. Yəni 3 hissədən ibarət olan şprisin bir hissəsi steril deyil. Bu isə o deməkdir ki, şpris infeksiya mənbəyi ola bilər. Bizim zavodun istehsal etdiyi şprislər iki hissəlidir. Artıq Avropanın qabaqcıl ölkələri belə üç hissəli şprislərdən istifadə etmir. Azərbaycana gətirilən şprislərin əksəriyyətinin xammalı tibbi materiallar, yəni tibbi polimerlər deyil. Azərbaycan istehsalı olan şprislərdə isə tibbi xammaldan istifadə olunur. Şprisin iynələri Yaponiyanın qabaqcıl "Nipro Pharma " şirkətinə məxsusdur. İynələr Azərbaycana hazır şəkildə gətirilir".\nO, əsas məqsədlərinin yerli bazarı keyfiyyətli şprislərlə təmin etmək olduğunu da söyləyib: "Qısa müddət ərzində daxili tələbatı ödədikdən sonra Gürcüstan, Rusiya, İran, Türkiyə və Qazaxıstana şpris ixrac etməyi planlaşdırırıq. Növbəti illər ərzində istehsal olunan məhsulların çeşidinin artırılması nəzərdə tutulur. Zavodda tibbi kəpənəklərin hazırlanması da planlaşdırılır.


8 May 2021 17:03\nSəhərdən gözümün yaşını saxlaya bilmirəm. Sevincdən, fərəhdən ağlayıram...\nMediaya baxıram - qürurvericidir. Sosial şəbəkələrə baxıram - Şuşa qoxuyur; bütün həyatımız, duyğularımız, qəlbimiz, baxışlarımız, nəfəsimiz... - Şuşa qoxuyur.\nBütün Azərbaycandan Şuşanın ətri gəlir...\nBir yazar üçün bunları etiraf etmək, yazmaq nə qədər gözəldir. Əslində xoşbəxtlik budur.\nMediaya nəzər salırsan, İlahi, xəbərlərə bax:\nŞuşa Azərbaycan Mədəniyyətinin Paytaxtı elan edildi!\nBakıda General Polad Həşimovun adına küçə...\nGeneralımızın adını daşıyacaq park...\nPilot Rəşad Atakişiyevə Şəhidlik statusu verildi...\nHeydər Əliyev Fondu Şuşada “Xarı Bülbül” musiqi festivalına hazırlaşır...\nMay ayının 8-i və... hara baxırsan Şuşa... Hara baxırsan Qürur...\nAxar.az-ın bugünkü manşet yazısının başlığından bəxtəvərlik süzülür: “28 illik lənət bitdi: Şuşa, sən azadsan!..”\nQardaşıma zəng edirəm, hərbçidir, deyir, Şuşadakı komandir dostumla danışırdım. Dedi ki, artıq Şuşanın küçələrində tıxacdır, maşınların sayı o qədər çoxalıb...\nXoşbəxtlik başqa necə olur ki?! Başqa necə ola bilər?!\nVə gəl, ağlama; Sevincdən, fərəhdən, bəxtəvərlikdən hönkürmə...\nBir il öncəni yadıma salıram. Hər il mayın 7-də artıq erməni mediasında “atəşfəşanlıq” başlayırdı. Lənətə gəlmiş 8 maya - “qələbə”nin ildönümünə hazırlıq görürdülər. Dünyanın hər yerindən erməni hərəkətlənməsi özünü göstərirdi. Nazirlər, deputatlar, biznesmenlər “bayram”ı qeyd eləmək üçün Qarabağa – Şuşaya axışırdılar...\nİndi erməni mediasında ölüm sükutudur. Yasa qərq olublar. Mediada “Şuşi” adı yoxdur, qondardıqları “Şuşi” adı indi heç çəkilmir də!\nArtıq Şuşa var!\nArtıq Şuşa Azaddır...\nArtıq 8 May da Azaddır...\nİndi təsəvvür eləmək belə çox çətindir ki, biz 28 il, düz 28 il düşmənin Şuşadakı şeytan şənliklərini seyr etməyə, dözməyə, dözüb ölməməyə məhkum edilmişdik. Bizi haradan vuracaqlarını, haradan ağrıdacaqlarını bilirdlər namərdlər. Ona görə hər dəfə Şuşanı seçirdilər...\nFeysbuk ötən illərdə may ayının 8-də yazdığım statusları xatırladır. Oxumaq belə istəmirəm. Biz necə iztirablardan, məşəqqətlərdən, acılardan keçmişik, İlahi, bu 28 ili biz necə yaşamışıq?!.\nVə şükürlər olsun ki, artıq ağır, daşınmaz yük kimi çiyinlərimizdən asılıb bizi taqətdən salmır...\nBiz artıq Mədəniyyət Paytaxtımız olan Şuşada “Xarıbülbül” musiqi festivalının keçirilməsinə hazırlıq görürük.\nİlahi, Mehriban xanım hər şeyi necə xüsusi incəliklə və dəqiqliklə düşünə bilir?! “Xarıbülbül” musiqi festivalı ilk dəfə 1989-cu ilin may ayında Şuşada - əsrarəngiz, füsunkar Cıdır düzündə təşkil olunub. Düz 32 il sonra tarixi ardıcıllıq bərpa olunur: təkrar Şuşada musiqi şöləninə start verilir. Diqqətlə fikir verin: Mehriban xanım Şuşaya məhz mədəniyyət aparır, musiqi aparır, sülh və barış aparır. Bir millətin genetik kodlarında nə yaşanırsa, nə saxlanırsa, o toplumun bugünkü mövcudluğunun açması məhz o yaddaşla önə şıxır, bəlirlənir, var olur. Azərbaycan insanının altşüurunda yalnız Sevgi var! Önə çıxan da məhz sevgidir, mədəniyyətdir, mənəviyyatdır. Mehriban xanım bu dəyərlər sistemini o qədər gözəl bilir ki... Sadəcə, möcüzəvidir...\nFərq məhz bundadır. Bu nəciblikdə, bu əsalətdə, bu həssaslıqdadır Vətənə olan münasibət. Şuşa bizimdir, oraya aid bir qum dənəsi belə qiymətlidir bizimçün. Biz istəyirik ki, Şuşa şəhər olsun, Ev olsun, Ocaq olsun, Vətən olsun!!! Azərbaycanlı təfəkkürü ilə erməniliyin fərqi də bundadır. Biz Həyat aparmaq, Can vermək, Nəfəs olmaq üçün gedirik ermənilərin düz 28 il havasızlıqda boğduqları Şuşaya...\nİnsanın içindən yalnız şükr etmək gəlir. Bu gün üçün, bu günlər üçün, gələcək üçün, yaşayacağımız hər an üçün. Bu gözəl duyğuları bizə yaşadan hər kəs üçün...\nÇiyinlərindəki ağır yüklərlə qayalara dırmaşaraq düşmənin bağrına od salan, Şuşanı azad edən Qəhrəman Əsgərlərimiz üçün ...\nƏziz canlarını bu Xoşbəxtlik üçün fəda edən Qəhrəman Şəhidlərimizin ölməz ruhları üçün...\nVə əlbəttə ki, Qəhrəmanımız, Sərkərdəmiz, Liderimiz, Ali Baş Komandanımız üçün...\nİlham Əliyev Tanrının bu millətə lütfüdür. Mən bu gün Sizə yalnız Şuşaya görə təşəkkür etmək istəyirəm!\nŞuşaya görə çox sağ olun, Cənab Prezident!\nQürura görə, Şərəfə görə, çox sağ olun!\nBizi Həyata qaytardığınıza görə çox sağ olun!\n“Şuşanın girişində Azərbaycan bayrağə dalğalanır və bundan sonra əbədi dalğalanacaq” - Mən səhər açılandan bu sözləri təkrar-təkrar pıçıldayıram və bu möcüzəvi xoşbəxtli üçün şükr edirəm, dua edirəm...\nMay ayının 8-də Şükr etmək... kimin ağlına gələrdi ki...\nPolis əməkdaşları Xocavənddə tank əleyhinə minalar aşkarladılar - FOTO\n24 İyun 19:36\n24 İyun 16:29


26 Fevral 2021 20:51\nMoldova Azərbaycanlıları Konqresinin (MAK) təşkilatçılığı ilə Kişinyov şəhərində Xocalı soyqırımının 29-cu ildönümü ilə əlaqədar anım mərasimi keçirib.\nDiasporla İş üzrə Dövlət Komitəsindən Milli.Az-a verilən məlumata görə, pandemiya ilə əlaqədar qaydalara əməl edilməsi şəraitində təşkil edilən tədbir paytaxtın "TİME" otelinin konfrans-zalında gerçəkləşdirilib.\nTədbirdə Moldova XİN-in, Türkiyə, Bolqarıstan, Macarıstan, Rusiya Federasiyası, Belarus, Ukrayna səfirliklərinin təmsilçiləri, Moldova parlamentinin deputatları, Ukrayna, yəhudi və digər icmaların nümayəndələri iştirak ediblər.\nTədbir Xocalı soyqırımı qurbanlarının xatirəsinin bir dəqiqəlik sükutla yad edilməsilə başlayıb.\nGiriş sözü ilə tədbiri aşan MAK sədri Elçin Bayramov 1992-ci il fevralın 25-dən 26-na keçən gecə erməni silahlı birlışmələrinin Xocalının dinc sakinlərinə qarşı törətdiyi soyqırım aktı barədə ətraflı məlumat verib. "Heç kimə aman verməyiblər! Dinc sakinlərin əksəriyyəti yaxın məsafədən qətlə yetiriliblər, xilas olmaq istəyərkən güllləniblər. Ermənilərin Xocalıdakı vəhşiliyi müharibə qanunlarına ziddir", - deyə konqres sədri vurğulayıb.\nTədbirdə Azərbaycanın Moldovadakı səfiri Qüdsi Osmanov, Türkiyənin Moldovadakı səfiri Özlim Okuyudz, millət vəkilləri Dmitri Dyakov, Vladimir Ostalko, Nikita Tsurkan, MAK sədrinin müavini Ramiz Ənsərov, Effektiv siyasət institutunun direktoru, tarixçi alim Vitali Andriyevski, azərbaycanlı icmanın üzvləri Maarif Rəhimov və Yasin Seyidov çıxış ediblər.\n"Xocalı qətliamının qurbanlarına görə azərbaycanlıların acısı indiyədək keçməyib. 26 fevral - Azərbaycanda anım günüdür. Moldovadakı Azərbaycan diasporu da tarixi Vətəni ilə birlikdə kədərlənir. Və bu elə ağrıdır ki, həmişəlik xalqımızla birlikdə qalacaq", - deyə, MAK sədrinin müavini Ramiz Ənsərov bildirib.\nSəfir Qüdsi Osmanov qeyd edib ki, 29 il əvvəl Azərbaycan və dünya ictimaiyyəti misli görünməmiş faciədən sarsılmışdılar: "Ermənistanın silahlı cinayətkar birləşmələri Xocalının dinc sakinlərinı qəddarcasına divan tutdular. Bu dəhşətli əməliyyatın qurbanlarının sayı yüzlərlə, sındırılmış talelər minlərlə ölçülür".\nTədbir Xocalı qurbanlarının ruhuna duaların oxunması və Xocalı soyqırımına həsr edilmiş guşənin önünə güllərin düzülməsi ilə yekunlaşıb.\n18 Aprel 17:04 4 570 Günün yoluxma statistikası - Ölənlərin sayında artım var\n18 Aprel 10:09 4 485 Azərbaycanlı müğənni qısa geyimi ilə göz oxşadı - FOTO\n18 Aprel 15:21 4 422 Roza Zərgərlinin əri ona rəfiqəsinin bacısıyla xəyanət edib\n18 Aprel 19:05 3 852 Ətrafındakı insanların həyatını məhv etməkdən zövq alan ən qəddar 5 bürc\n18 Aprel 23:16 3 347 Bu da Ədalət Şükürovun mediyadan gizlətdiyi gözəl xanımı-FOTO\n18 Aprel 16:01 3 250 Fərdanın ikinci evliliyindən olan oğlunun görüntüləri\n00:01 2 539 Günün qoroskopu: Ehtiyatlı davranın\n15 Aprel 14:38 12 445 "Rəmişin hər şeyi mənimdir"- Xalq artistinin mirası açıqlandı\n15 Aprel 19:26 11 818 Bakıda qonşusunun azyaşlı qızıyla "07"də cinsi əlaqədə oldu - Təfərrüat\n17 Aprel 09:04 9 869 Bakıda hosteldə boğularaq ölən qadınların FOTOları\n17 Aprel 16:44 9 507 17 yaşında Bakı meri ilə eşq yaşadı, 8 il həbs yatdı - Şalvar geyinən ilk azərbaycanlı qadın\n15 Aprel 13:04 9 291 "Sinəsi çıxır, iyrəncdir" - Aparıcının qalmaqallı çimərlik FOTOsu\n16 Aprel 12:47 8 910 Dilqəm Əsgərov: Şahbaz erməni agentidir, bu da sübutları...\n14 Aprel 15:33 8 577 Sabah brifinq olacaq? - İbrahim Məmmədovdan açıqlama\n18 Aprel 11:54 Peyvəndin ikinci dozasını vurulması bu şəxslərin öz seçimi olmalıdır - Həkim - VİDEO


«İçərişəhər tikinti meydanına çevrilib»\n«Yaxın 5 ilə yəqin ki, İçərişəhər qoruğunun quru divarları qalacaq»\n«Bizim Yol» yazır ki, İçərişəhəri nə qanun, nə də insanlar qoruyur.\n«İçərişəhər öz əhəmiyyətinə görə dünya əhəmiyyətli abidə hesab olunur. YUNESKO-nun qorunan abidələr siyahısına daxil edilən İçərişəhərdə 600 yerli, 28 ölkə və 3 beynəlxalq əhəmiyyətli abidə yerləşir. O, düz 30 ildir qoruq statusundadır».\nBundan başqa «Tarix və mədəniyyət abidələrinin qorunması haqqında» qanun qoruğun ərazisində tikinti işlərini qadağan etməklə yanaşı, abidələrin bədii-estetik görkəminin dəyişdirilməsini, uçurulmasını və onlar üçün təhlükə yarada biləcək təmir, inşaat, təsərrüfat və digər işlərin aparılmasını qadağan edib.\nQəzet yazır ki, bu hüquqi normativlərə məhəl qoymadan hazırda İşərişəhərdə intensiv sökmə-tikmə əməliyyatları gedir. Bu əməliyyatlara «dur» deyən tapılmasa, yaxın 5 ilə yəqin ki, İçərişəhər qoruğunun quru divarları qalacaq.\nNarkotik istifadəçilərinin və QİÇS xəstəliyinin artması millət vəkillərini narahat edir. Bunu «Yeni Azərbaycan» yazıb.\nMilli Məclisin Sosial siyasət daimi komissiyasının sədri Hadi Rəcəbli bildirib ki, narkotika və QİÇS-lə mübarizəyə qarşı qəbul olunmuş qanunlarda boşluqlar var. Bunun nəticəsində də narkotika istifadəçilərinin sayı azalmır. «Səhiyyə Nazirliyinin araşdırmasına görə, əvvəllər QİÇS xəstəliyinin daşıyıcılarının 70 faizi narkoman olub. 2006-cı ildə bu rəqəm 53 faizə ensə də, ötən il 63 faizə yüksəlib».\nDeputat Zahid Oruc «Üç nöqtə»yə deyib ki, «ermənilər Azərbaycanın bir qrup yazıçısını beynəlxalq axtarışa verib».\n«Erməni yazıçısı Zori Balayanın əməlləri sübuta yetirib, bəs ermənilər Azərbaycanın hansı yazıçısının əməlini sübuta yetirib» sualına Zahid Oruc belə cavab verib: «Mən həmin yazıçıların adlarını açıqlamaq istəmirəm. Onu deyə bilərəm ki, ermənilər həmin yazıçıların Azərbaycanı tərənnüm edən, xalqın hüquqlarını ifadə edən poetik fikirlərini terorrun stimullaşdırılması, terrora ideoloji zəmin yaradan amillər kimi qələmə veriblər. Ona görə də, Azərbaycan erməni terrorçularının həbs olunub ölkəmizə təhvil verilməsilə bağlı məsələ qaldıran kimi, ermənilər də buna əks addım kimi yuxarıda dediyim məsələyə dair sənədləri beynəlxalq təşkilatlara, İnterpola göndərməyə başlayırlar».


Samsung (LV32F390FIXXRU) - Kontakt Home-dan Əldə Edin\nİş yerim yoxdur tv 569.99\n3 ay 0 M 190 M\n6 ay 0 M 95 M\n9 ay 0 M 64 M\n12 ay 0 M 48 M\n15 ay 0 M 38 M\n18 ay 0 M 32 M\n24 ay 0 M 26 M\nMəhsul kodu: 0027428\nEvinizdə mini iMax kinoteatr\nƏgər siz kiçik otaq üçün maili ekrana malik keyfiyyətli televizor axtarırsınızsa, Samsung LV32F390F/XXRU əsl sizə lazım olan modeldir. Siz bu televizordan məxsusi təəssürat alacaqsınız, çünki displeyin əyriliyinin 180 mm olması, iMax kinoteatr ekranına uyğun gəlir. Bu sizin üçün daha geniş görüntü məkanını və təsvirin dərinliyini təmin edir. Bundan başqa, maililiyin verilən göstəriciləri sizin gözünüz üçün əlverişlidir.\nTelevizor statistik təzadda yüksək əhəmiyyət daşıyır, ona görə də siz dərin və dəqiq rənglərdən həzz ala bilirsiniz. Onun korpusunun qalınlığı 13mm-dir, möhkəm altlıq isə onun vəziyyətinin etibarlılığını artırır.\nİki qurğunun bir məhsuldakı üstünlüyü\nSiz bu qurğunu həm televizor, həm də monitor kimi istifadə edə bilərsiniz. Model, hər iki məhsulun üstünlüklərini özündə birləşdirir və siz PİP +-un köməkliyi ilə onu kompüterə qoşmaqla işlə istirahəti birləşdirə bilərsiniz.\nƏlavə geniş imkanlar\nTelevizor idman rejiminə malikdir, bu da görüntünün və səsin keyfiyyətini yaxşılaşdırır. Connect Share funksiyasının köməyilə, siz USB port vasitəsilə ötürücü yığıcıdan kontent yükləyərək, fotoşəkillərə baxa və ya audio trek, video çarx oynada bilərsiniz.\nRəqəmsal TV tuner DVB-T2/C\nÖlçüləri (HxExD) 42,8 x 72,4 x 3 sm\nHOFFMANN LED 40E3400\nSamsung LED UE32N4000AUXRU\nHOFFMANN LED 32A3400\nLG LCD 32LK615\nLG LCD 32LK6190


Azərbaycanın pomidor ixracatçıları "qırmızı xətti" keçdi | Sizinyol.com\nAzərbaycanın pomidor ixracatçıları “qırmızı xətti” keçdi\n“Fermerlər pomidoru “elə qapısındaca” 3,50-4 manata satırlar”\nİstixana şəraitində pomidor yetişdirən təsərrüfatlar il ərzində xaricə satışlarını 36 min ton artırıblar. Azərbaycan pomidoru ənənəvi Rusiya bazarıyla yanaşı, ərəb ölkələrinə də (Səudiyyə Ərəbistanına, Birləşmiş Ərəb Əmirliklərinə – BƏƏ-yə) yol tapıb.\n«Bu il də istixanalar, əsasən, ixraca gedən pomidor sortları sifariş verirlər. İxrac müqavilələri bağlanıb, özü də valyuta ilə. Hədəf – ərəb ölkələri və Moskva bazarlarıdır», – Abşerondakı istixanalardan birinin direktoru Tələt Əlizadə AzadlıqRadiosu-na belə deyib.


İran ABŞ-ın 5+1 formatına qayıtmaq istəyinə münasibət bildirib\n19 Fevral 2021, 17:01 (GMT +4)\nBakı, 19 fevral, SalamNews, B.Samid. “Bir şeyi xatırladatmaq lazımdır ki, ABŞ-ın çıxdığına görə artıq 5+1 formatı deyilən danışıq çərçivəsi qalmayıb. Qalan 4+1 formatıdır və artıq ABŞ burada yoxdur. İndi İran var, bir də 4 ölkə. Yadınızdadırsa Tramp bu formatın otağını tərk etdi və onu partlatmaq istəyirdi. İndi Amerikanın 5+1 danışıqlarını bərpa etməsi üçün simvolik və rəmzi addımları yaxşıdır. Amma lazım olan budur ki, sanksiyalar götürülsün. O zaman biz də müsbət cavab verəcəyik.”\nSalamNews Tasnim-ə istinadla xəbər verir ki, bunu İranın Xarici İşlər Nazirliyinin mətbuat katibi Səid Xətibzadə rəsmi tvitter səhifəsində yazıb.\nO bildirib ki, “ABŞ nüvə sazişinə qayıtmaq istəyirsə yalnız sanksiyaları aradan qaldırmalıdır, çünki indi qalan 4+1 formatıdır və sabiq 5+1 formatından bir xəbər yoxdur.”\nQeyd edək ki, Co Bayden Administrasiyası sabiq ABŞ hökumətinin İrana qarşı qərarlarından birini ləğv edib. Bu addıma əsasən, ABŞ, İrana qarşı beynəlxalq sanksiyaların aktivləşdirilməsi (snapback) tələbini geri götürüb. İran prezidenti və XİN rəhbəri bu addımı kafi bilməyib, bütün sanksiyaların ləğv edilməsini tələb ediblər.


23-11-2018 / 17:17\nXeberler.az bildirir ki, tədbirdə dövlət qurumlarının, diplomatik korpusun, beynəlxalq təşkilatların nümayəndələri, şirkət rəhbərləri iştirak ediblər. Konsorsium tərəfindən ötən dövr ərzində görülmüş işlərə, yerli və beynəlxalq istiqamətdə həyata keçirilmiş əməkdaşlığa dair məlumat verilib.\nTədbirdə Azərbaycan İnnovasiyaların İxracı Konsorsiumu ilə Sahibkarlar Təşkilatları Milli Konfederasiyası, ADA Universiteti və AMCHAM Azərbaycan arasında Anlaşma Memorandumları imzalanıb. Sonda Konsorsium tərəfdaşları mükafatlandırılıblar və üzvlərə sertifikatlar təqdim olunub.\nRespublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin təşəbbüsü ilə yaradılmış Azərbaycan İnnovasiyaların İxracı Konsorsiumu beynəlxalq reytinqlərdə ölkəmizin mövqeyinin daha da yaxşılaşması, intellektual, innovativ və rəqabətqabiliyyətli potensialın formalaşdırılması istiqamətində fəaliyyət göstərir. AZINNEX brendi olan “ASAN xidmət” modelinin intellektual məhsul kimi digər ölkərə ixrac olunmasında birbaşa iştirak edir. “ASAN xidmət” modeli ilə yanaşı AZINNEX, həmçinin yerli şirkətlərə məxsus müxtəlif İT məhsul və xidmətləri ixrac etmək üçün bir platformadır.


Quru silmək lövhələrini necə təmizləyin | gfotu.org\nƏgər əvvəllər quru bir silmək lövhəsindən istifadə etmisinizsə, ehtimal ki, tamamilə təmiz olmağa çalışarkən problemlərlə üzləşmisiniz. Yazı və ya rəsmlər lövhədə qaldıqda, silmək çox çətin olan problemli ləkələr buraxa bilər. Xoşbəxtlikdən, quru silmək lövhənizi təmizləmək üçün evinizin ətrafındakı təmizləyici həllərdən və ya hətta gündəlik əşyalardan istifadə edə biləcəyiniz bir sıra təsirli üsul var.\nQuru silmək şurası təmizləyicisi ilə bir lövhənin təmizlənməsi\nMümkün qədər çox işarəni silgi və ya parça ilə çıxarın. Təmizləyicini tətbiq etməzdən əvvəl lövhəni mümkün qədər çox təmizləmək üçün mikrofiber təmizləyici bir parça və ya hiss olunan silgi istifadə edin. Möhkəm basın və silinən kimi dairəvi hərəkətlə silin. \nTəmiz bir parça və ya silgi istifadə etdiyinizə əmin olun; nişanları çirkli bir parça və ya silgi ilə silməyə çalışmaq lövhənizi daha da çirkli hala gətirəcəkdir!\nHiss olunan silgi və ya parça təmiz görünənə qədər soyuq su altında işləyərək təmizlənə və sonra havanın qurumasına icazə verə bilərsiniz.\nQuru silmək lövhəsi təmizləyicisini lövhəyə sürtün. Təmizlədiyiniz ərazinin üstünə nazik bir təbəqə qalsın deyə kifayət qədər təmizləyici tətbiq edin. Təmizləyicini yalnız təmizləmək üçün ümid etdiyiniz işarələrə səpməlisiniz, baxmayaraq ki bütün lövhəni təmizləmək istəyirsinizsə, təmizləyicini hər yerə sprey etməlisiniz. \nLövhənizdə zəhərli olmayan quru silmək lövhəsi təmizləyicisini istifadə etməyinizə əmin olun, xüsusilə də o, uşaqların məruz qaldığı bir sinif otağında və ya başqa bir mühitdə olsa.\nAğ taxta təmizləyicisini silin. Lövhəyə püskürdükdən sonra quru silmək lövhəsi təmizləyicisini silmək üçün təmiz və quru bir parça istifadə edin. Lövhələr, işarələr çıxarılanadək möhkəm bir şəkildə basaraq dairəvi hərəkətlə silin. \nÇətin ləkələrə boya təmizləyicisini istifadə etməyi düşünün. Ləkələr ağ lövhə təmizləyicisi tərəfindən kifayət qədər silinməzsə, bunun əvəzinə boya və ya yapışan təmizləyici istifadə etmək istəyə bilərsiniz. Təmizləyicini yumşaq bir parça ilə örtün və tamamilə örtülənə qədər ləkələnmiş sahəyə tökün. Sonra təmizləyicini təmiz bir parça ilə silin, yenidən dairəvi hərəkətlə möhkəm bir şəkildə silin. \nQuru silmək lövhəsində istifadə etməzdən əvvəl, boya təmizləyicinin və ya yapışan təmizləyicinin etiketindəki xəbərdarlıq və tədbirləri oxuduğunuzdan əmin olun, xüsusilə də uşaqlar tez-tez lövhəyə məruz qalırlarsa.\nTəmizləyicini çıxarmaq və qurutmaq üçün lövhəni su ilə yuyun. Lövhəniz kifayət qədər təmiz olduqdan sonra, artıq və ya qalan ağ lövhə təmizləyicisini çıxarmaq üçün lövhəni soyuq su ilə yuyun. Sonra yumşaq təmizləyici bir parça və ya quru silmək üçün təmizləyici parça ilə qurudun. \nLövhəniz su ilə yuyulmaq üçün çox böyükdürsə, alternativ olaraq təmiz bir parça suya batırıb həddindən artıq təmizləyicini "yaxalamaq" üçün istifadə edə bilərsiniz.\nAlternativ Təmizləmə Solutions istifadə\nTicarət təmizliyiniz yoxdursa lövhəni alkoqol ilə təmizləyin. Alkoqol və ya izopropil alkoqol qurutma lövhələrinə tətbiq edildikdə çox təsirli bir təmizləyici bir həlldir. Alkoqol ovuşdurmaq üçün kiçik bir parça isladın və lövhəni təmiz silmək üçün istifadə edin. Parça ilıq suda yuyun və daha problemli izləri çıxartmaq üçün lövhəni yenidən silin. \nƏn yaxşı nəticələr üçün ən azı 90% izopropil konsentrasiyası olan bir həll istifadə edin. 99% quru silmək lövhəsi təmizləyicisi kimi istifadə üçün ideal konsentrasiyadır.\n70% konsentrasiyası olan məhlullar da işləyəcək, baxmayaraq ki, daha yüksək konsentrasiyalara malik olan məhlullardan daha az təsirli olacaqdır.\nƏlinizdə varsa, pəncərə təmizləyicisini istifadə edin. Windex əslində eyni dərəcədə təsirlidir, çünki quru silmək üçün lövhə təmizləyicilərinin əksəriyyəti izlər və ləkələri aradan qaldırır. Ayrı bir taxtadan təmizləyici almaq üçün çıxmadan lövhənizi asanlıqla təmizləmək üçün bir az Windex quru bir parça üzərinə sprey edin və lövhəni geniş dairəvi hərəkətlərlə silin. \nLövhəni düz xətlərlə silməkdən çəkinin, çünki bu yalnız marker qalıqlarını quru silmək lövhəsinin müxtəlif kənarlarına itələyəcək və uzun müddət ərzində təmizləməyinizi çətinləşdirəcəkdir.\nTəmizləndikdən sonra bütün Windex qalıqlarını lövhədən çıxartdığınızdan əmin olun. Lövhəni soyuq su ilə yuyun və ya artıq Windex'i silmək üçün təmiz bir nəm parça istifadə edin. Hər hansı bir qalan Windex gələcəkdə lövhədə yazmağı çətinləşdirəcəkdir.\nƏl təmizləyicisini bir kağız dəsmalın üzərinə qoyun və rahat təmizləyici kimi istifadə edin. Əl dəsmalını quru silmək lövhəsindən çıxarmaq istədiyiniz işarələrə yaymaq üçün kağız dəsmaldan istifadə edin. Sanitarizatorun nişanlarda 30 saniyə qalmasına icazə verin, sonra çıxarmaq üçün daha çox kağız dəsmal istifadə edin. \nƏl təmizləyicisini çıxarmaq üçün yumşaq bir quru parça da istifadə edə bilərsiniz.\nQuru silmək lövhələrində ən yaxşı işləyən 1 əl markası təmizləyicisi yoxdur; hər hansı bir ucuz marka edəcək!\nKiçik uşaqlarınız varsa lövhənizi təmizləmək üçün uşaq salfetlərindən istifadə edin. Evinizdə uşaq salfetlərinin çox olması halında, çirkli lövhənizi təmizləmək üçün istifadə edə bilərsiniz! Sadəcə işarələri yox olana və lövhə təmiz olana qədər ağ lövhəni körpə ilə silin. \nDiqqət yetirin ki, daha çətin işarələr və ləkələri çıxartmaq üçün lövhəni körpə ilə silmək məcburiyyətindəsiniz.\nProblemli ləkələr üçün lövhənizi diş fırçası və diş pastası ilə ovlayın. Köhnə, təmiz diş fırçasını su altında işlədin, diş pastasını tətbiq edin və ağ lövhəni təmiz fırça ilə ovuşdurun. Lövhə təmiz olduqdan sonra, artıq mayenin çıxarılması üçün lövhəni kağız dəsmal və ya uducu parça ilə silin. \nƏn yaxşı nəticələr üçün lövhənizi təmizləmək üçün adi ağ diş pastası istifadə edin.\nQuru silmək lövhənizdən daimi işarəni çıxarmaq və gözenekli olmayan digər səthləri təmizləmək üçün də bu üsuldan istifadə edə bilərsiniz.\nÇörək soda ilə su qarışdırın və lövhənizi ucuz təmizləmək üçün qarışığı istifadə edin. Suyu qalın bir pastaya çevrilənə qədər kiçik bir çörək soda qabına qarışdırın. Sonra, kağız dəsmandan istifadə edərək, az miqdarda pastanı taxtanınıza çəkin və lövhəni təmiz olana qədər canlandırın. Sonda lövhəni yaş bir kağız dəsmal ilə silin. \nLövhəni təmizlədikdən sonra qurutmaq üçün bir kağız dəsmal və ya parça istifadə edə bilərsiniz, baxmayaraq ki, havanın qurumasına icazə verin.\nSu ilə qarışdırmalı olduğunuz çörək soda miqdarı yoxdur; sadəcə az miqdarda çörək soda qalın pastaya çevrilənə qədər bir fincan və ya stəkan suya qarışdırın.\nLövhənizi yumşaq bir şəkildə təmizləmək üçün dırnaq lakı təmizləyici və pambıqdan istifadə edin. Səxavətli bir miqdarda dırnaq lakı təmizləyicisini pambıq və ya kətan parça tətbiq edin. Sonra quru silmək lövhənizi təmiz olana qədər yumşaq bir şəkildə ovuşdurun. Dırnaq lakı təmizləyicisini lövhədən silmək və kağız dəsmal ilə qurutmaq üçün ayrı bir nəm parça istifadə edin. \nQuru silmək lövhənizin yalnız kiçik bir hissəsini təmizləmək istəyirsinizsə, sadəcə bir bez yerinə pambıq top istifadə etməyi düşünə bilərsiniz.\nAşındırıcı birləşmələri idarə edə biləcəyi təqdirdə lövhənizi quru təmiz maye ilə təmizləyin. Quru təmiz maye və xalça ləkələrini təmizləyən təmizləyici kimyəvi maddələrdən istifadə edin ki, bu da lövhənizi təmizləmək üçün istifadə edilə bilər. Maye lövhə təmizləyici ilə olduğu kimi mayenizi lövhəyə səpin, sonra süngərlə silin. \nLövhənizin daha təmiz mayedəki aşındırıcı birləşmələrlə zədələnəcək çini kimi bir maddədən ibarət olmadığından əmin olun.\nQuru silinən siliciləri necə təmizləmək olarAğ lövhəni necə təmizləyinRəqəmsal kamera və ya kamera telefonunuzla bir lövhəni necə kopyalayacaqsınızQol qoruyucuları ilə bir tahta necə qurulacaqAğ lövhəni necə düzəltmək olarAğ lövhəni necə bərpa etmək olar


“Kəhrəba”nın toxumları fermerlərə paylanacaq\nİyunun 12-də Naxçıvan Muxtar Respublikası Ali Məclisinin Sədri Vasif Talıbov “Kəhrəba” Fermer Təsərrüfatının əkin sahələrinə baxıb.\nMəlumat verilib ki, fəaliyyətini yerli və məhsuldar sortların qorunması, bərpası və yayılması istiqamətində quran “Kəhrəba” Fermer Təsərrüfatı üçün Babək rayonunun Şıxmahmud kəndində 26,2 hektar əkinəyararlı torpaq sahəsi ayrılıb. 2018-ci ilin məhsulu üçün təsərrüfatda 18,6 hektarda taxıl, 2,9 hektarda sarımsaq, 2,4 hektarda tütün, 2,3 hektarda isə kartof, bostan və tərəvəz bitkiləri əkilib. Əkin zamanı yerli və rayonlaşdırılmış məhsuldar toxum sortlarından istifadə olunub. Aqrotexniki qaydalara düzgün əməl edilməsi məhsulun vegetasiya dövründə yaxşı inkişafına səbəb olub. Təsərrüfatda yetişdirilən yerli toxum sortları muxtar respublikanın torpaq mülkiyyətçilərinə və fermer təsərrüfatlarına paylanacaqdır.\n"Bankdan alsan haram deyil"\nGürcüstan 2 milyarda avtoban inşa edəcək


Qaz hasilatı və ixracı artıb - XALQQAZETI.COM\n2020-ci ilin yanvar-iyun aylarında Azərbaycanda 17,8 milyon ton neft (kondensatla birlikdə) hasil edilib. Neft (kondensatla birlikdə) hasilatı ötən ilin müvafiq dövrü ilə müqayisədə təxminən, 1 milyon ton az olub. Respublika üzrə hasil edilmiş neftin 12,2 milyon tonu “Azəri-Çıraq-Günəşli”nin, 1,9 milyon tonu (kondensat) “Şahdəniz”in payına düşüb. SOCAR üzrə hasilat isə 3,7 milyon ton təşkil edib.\nEnergetika Nazirliyinin məlumatına görə, birinci yarımildə 14,7 milyon ton neft (kondensatla birlikdə) ixraca nəql olunub. Bu, 2019-cu ilin yanvar-iyun aylarına nisbətən, təxminən, 900 min ton, yəni 5,9 faiz azdır. Neft-kondensatın 14,1 milyon tonu konsorsium, 0,6 milyon tonu isə SOCAR üzrə ixraca nəql edilib.\n2018-ci ilin iyun ayının 30-dan 2020-ci ilin iyul ayının 1-dək TANAP-la Türkiyəyə 5,8 milyard kubmetr qaz nəql edilib.\n9 2020 10:46 -